ROMIANEWS: 1 ευρώ η συνταγή, 5 ευρώ το εισιτήριο, 25 ευρώ η εισαγωγή! Σε τιμοκατάλογο καφενέ εξελίσσονται οι παροχές υγείας στον έλληνα ασφαλισμένο από τον τηλεμπουμπούκο υπουργό!\n1 ευρώ η συνταγή, 5 ευρώ το εισιτήριο, 25 ευρώ η εισαγωγή! Σε τιμοκατάλογο καφενέ εξελίσσονται οι παροχές υγείας στον έλληνα ασφαλισμένο από τον τηλεμπουμπούκο υπουργό!\nΚαφενείον «η υγεία».\nΠέρα από τα 5 ευρώ του εισιτηρίου και τα 25 ευρώ της εισαγωγής, ο Έλληνας ασφαλισμένος καλείται τώρα να πληρώσει και το 1 ευρώ στο φαρμακείο ανά συνταγή [εδώ]. Σε τιμοκατάλογο καφενέ εξελίσσονται οι παροχές υγείας στον έλληνα ασφαλισμένο. Η δε προχειρότητα των μέτρων θα ταίριαζε μόνο σε τριτοκοσμική χώρα...\nΌταν ξεκίνησε το μέτρο με το εισιτήριο των 5 ευρώ στο ΕΣΥ, δημιουργήθηκε ένας σάλος. Οι συνδικαλιστές ξεσηκώθηκαν και στα περισσότερα νοσοκομεία και κέντρα υγείας της χώρας δεν άφηναν τους ασθενείς να πληρώσουν, μοιράζοντας έντυπα που υποστήριζαν τη δωρεάν υγεία. Κατόπιν, ξεκίνησαν να παίρνουν το χρηματικό αντίτιμο επιλεκτικά. Η κάθε νοσηλεύτρια, η οποία προφανώς ήταν αναρμόδια, έπαιρνε χρήματα από όποιον έβρισκε αντιπαθή ή εριστικό, απέφευγε να πάρει από το γνωστό, τον συγγενή, το συνάδελφο εκτός υπηρεσίας. Μετά από όλο αυτό το μπάχαλο που δημιουργήθηκε, ήρθε νέα οδηγία από το Υπουργείο Υγείας, στην οποία προσπάθησαν να ορίσουν το επείγον ως το περιστατικό που δε θα πληρώνει, κάτι που προφανώς είναι δύσκολο να γίνει με πρωτόκολλο. Για να σας εξηγήσω με απλό τρόπο, ένας διοικητικός υπάλληλος που θα εισπράττει δε μπορεί να κάνει διάγνωση ενός περιστατικού για το αν είναι επείγον ή όχι. Οπότε, ακόμη επικρατεί ένα μπάχαλο, άλλοι πληρώνουν και άλλοι όχι, κάτι που βρίσκεται στη δυνητική ευχέρεια του «εισπράκτορα», κυρίως στην επαρχία.\nΈπειτα, ήρθε το 25ευρω της εισαγωγής, το οποίο υπογράφηκε επί υπουργίας Λυκουρέντζου, με τη δυνατότητα διαπραγμάτευσης του ποσού μεταξύ υπουργείου και τρόικας, έχοντας ως μάξιμου τα 25 ?. Στην αρχή, ο Άδωνις Γεωργιάδης είπε ότι θα ανατρέψει το μέτρο, κατόπιν ανέφερε ότι έχοντας επιτύχει τους οικονομικούς στόχους θα διαπραγματευτεί τη μείωση του ποσού και στο τέλος, έπειτα από σκληρές διαπραγματεύσεις και υπερωρίες των καθαριστριών του Υπουργείου Υγείας να σφουγγαρίζουν κάθε τόσο τον ιδρώτα του Άδωνη από το πάτωμα, καταλήξαμε στα 25 ευρώ ή αλλιώς ακόμη μια επιβεβαίωση της .επαναδιαπραγμάτευσης. Σαμαρά. Τώρα, στο δημόσιο χαρακτήρα της υγείας τον οποίο γυροφέρνουν ως όρο σύσσωμοι ο υπουργός και οι υφυπουργοί προστίθεται και το 1 ευρώ ανά συνταγή, λες και είμαστε σε γυφτοπάζαρο.\nΌπως αντιλαμβάνεστε, πέρα από τους επίσημους φόρους, κάθε υπουργείο ανακαλύπτει και από νέο φόρο για να καλύψει τα χρηματοδοτικά κενά του τομέα του, επιβεβαιώνοντας την προχειρότητα και την ανοργανωσιά του κράτους. Μάλιστα, σε κάθε μέτρο, χρησιμοποιούν συναισθηματισμούς, όπως επί παραδείγματι τα 25 ευρώ που θα γίνουν κουμπαράς για τους ανασφάλιστους, για να δημιουργήσουν τύψεις και αναστολές στον Έλληνα πολίτη. Προφανώς, το δούλεμα πάει σύννεφο καθώς αν υπήρχε τέτοια συμφωνία θα ήταν καταγεγραμμένη στο μεσοπρόθεσμο και όπως αντιλαμβάνεται ο μέσος κοινός νους, η τρόικα δεν έβαλε τα 25 ευρώ για τους ανασφάλιστους. Ο δε Υπουργός Υγείας, περιφέρεται ως περιπλανώμενος κομπογιαννίτης από κανάλι σε κανάλι και μιλά για κοινωνικά κριτήρια ή για το γεγονός ότι τα 25 ευρώ θα τα δίνει ο έλληνας πολίτης μία φορά στα 10 χρόνια καθώς αυτός είναι ο μέσος όρος εισαγωγής, θυμίζοντας περισσότερο πωλητή χαλιών παρά υπουργό.\nΑσόβαροι μέχρι το τέλος και υπό τους ήχους της μεταρρύθμισης στο πρωτοβάθμιο επίπεδο στην υγεία, δε γνωρίζω τι στο καλό είναι ικανοί να κάνουν οι σημερινοί διοικούντες. Το σχέδιο έχει αναλάβει ο Κυριάκος Σουλιώτης, τον οποίο προσωπικά εκτιμώ για τις γνώσεις του στο χώρο (καθηγητής πολιτικής υγείας) αλλά πάνω από αυτόν υπάρχουν υπουργοί που δε μπορούν ακόμη να διαχωρίσουν τις βαθμίδες στην υγεία. Δηλώνω οπαδός της μεταρρύθμισης στην ΠΦΥ, μία προσπάθεια που ξεκίνησε με νομοσχέδιο ο αξιόλογος Υπουργός Υγείας της ΝΔ κ. Δοξιάδης το 1978 αλλά απέτυχε. Εν συνεχεία, ακόμη μία αποτυχημένη προσπάθεια χρεώνεται στον Παρασκευά Αυγερινό το 1983. Συγκρίνοντας τον Άδωνη με τους 2 προαναφερθέντες, ειλικρινά, τρέμω για το αποτέλεσμα μίας μεταρρύθμισης. Ας ελπίσουμε να γίνουν τα απαραίτητα βήματα προς τη σωστή κατεύθυνση. Προς το παρόν, αναμένουμε τη διαβούλευση. Μέχρι τότε, ας πάψουν να μιλούν για δωρεάν υγεία o Άδωνις και οι συν αυτώ, εκτός αν τα μέτρα αυτά είναι προσωρινά!


Συζητήσεις :: Topic: Συγκριτικός πίνακας για παρόχους ηλεκτρικής ενέργειας (22/27)\nΣυγκριτικός πίνακας για παρόχους ηλεκτρικής ενέργειας\t24 Oct 2019 12:50\t#190\nΝαι μετά είδα τους λογαριασμούς γι αυτό έκανα και edit το μήνυμα.\nΠαραμένει όμως γιατί δεν σου χρέωσαν όλη την κατανάλωση στην ρήτρα.\nΣε προηγούμενους λογαριασμούς είχες ρήτρα ή θα σου πουν ότι ξεκίνησαν να χρεώνουν από τις τάδε του μήνα την ρήτρα.\nΣυγκριτικός πίνακας για παρόχους ηλεκτρικής ενέργειας\t24 Oct 2019 13:06\t#191\nΗ χρέωση έγινε μετά το 6 μηνο κ για αυτό έχει πιο λίγες kwh Στην χρέωση ΟΤΣ. Σου έχω στείλει κ ένα excel στο προηγούμενο μνμ στο οποίο πάνω δεξιά φαίνεται ο μέσος όρος των ημερών κατανάλωσης. Το περίεργο είναι ότι έχω χρεωθεί την 3-7-2019 και στους 2 λογαριασμούς και επίσης Δ είναι δυνατόν 2 μέση όροι ΟΤΣ να βγουν στα ×17. Είναι μέσος όρος με υποδιαστολες. Από εκεί κ μόνο καταλαβαίνεις ότι κάτι Δ πάει καλά. Επισης έχουμε φύγει από το σπίτι γτ ήταν της γιαγιάς κ την χάσαμε κ Δ μπορούμε να κάνουμε διακοπή γτ θέλει το χαρτί εγγυτερων συγγενών το οποίο αργεί κ λένε πως αν δ το στείλουμε πρέπει να πληρώσουμε Ρήτρα. Αν είναι δυνατόν δλδ, στο σπιτι Δ μένει κάνεις κ μας έχει κάνει να τρέχουμε χωρίς λόγο. Έχουμε στείλει τα πάντα κ πάλι βρίσκουν κάτι καινούριο. Πήραμε τον δήμαρχο του νησιού, το χαρτί είναι στην Αθήνα κ έχει κολλήσει από εκεί. Έχω πάρει ήδη τηλ στον συνήγορο του Πολίτη, του έχω δώσει όλα τα στοιχεία κ μ είπε ότι η προτεργια έχει κάνει λάθος κ οτιβδ θα έχω κανένα πρόβλημα 100%. Αν συνεχιστεί, θα το φτάσω ακόμα παραπέρα κ θα το ψάξω ακόμα πιο βαθιά το θέμα κ με ισχυρότερα μέσα τα οποία κ έχω.\nIonian Beach: Holidays,, Kids 116,00€ Lakopetra\nΣυγκριτικός πίνακας για παρόχους ηλεκτρικής ενέργειας\t11 Nov 2019 19:16\t#192\nΆλλος αναλυτικός επικαιροποιημένος πίνακας παρόχων ηλεκτρικού ρεύματος στην Ελλάδα:\nLast Edit: 11 Nov 2019 19:17 by Καράντη Μαρία (cross).\nThe following user(s) said Thank You: Voukes, γιώργης (yorgi)\nΣυγκριτικός πίνακας για παρόχους ηλεκτρικής ενέργειας\t12 Nov 2019 08:33\t#193\nΑπό ό,τι φαίνεται, η τιμή της ΟΤΣ είναι ο πιο καθοριστικός παράγοντας ειδικά για όποιον έχει μεγάλες καταναλώσεις.\nLast Edit: 12 Nov 2019 22:41 by Voukes.\nΣυγκριτικός πίνακας για παρόχους ηλεκτρικής ενέργειας\t12 Nov 2019 18:25\t#194\nΠοιο είναι πιο φτηνό για μια μέση κατανάλωση? Τι συμπερασμα βγάλατε..?\nΣυγκριτικός πίνακας για παρόχους ηλεκτρικής ενέργειας\t12 Nov 2019 22:45\t#195\nΒάλε τα νούμερα της κατανάλωσης σου στο γνωστό πίνακα.\nΈτσι θα βρεις μια πρώτη άκρη στις τόσες υποψηφιότητες που υπάρχουν.\nThe following user(s) said Thank You: Καράντη Μαρία (cross), GSAKKI\nΣυγκριτικός πίνακας για παρόχους ηλεκτρικής ενέργειας\t28 Nov 2019 09:05\t#196\n'BlackFriday' στο allazorevma\nΤελικά όσοι τόλμησαν & άλλαξαν πάροχο είναι (μέχρι στιγμής) ικανοποιημένοι ?\nΞεφούσκωσε λίγο ο λογαριασμός ?\nΉ απλά πολλή φασαρία για το τίποτα ?\nΚάποια εμπειρία από ελίν ?\nΣυγκριτικός πίνακας για παρόχους ηλεκτρικής ενέργειας\t28 Nov 2019 13:59\t#197\nΕίμαι 3+ χρόνια στον ΗΡΩΝΑ μικροπροβληματάκια υπήρχαν στις χρεώσεις 2-3 φορές τα οποία επιλύθηκαν τα 2 από αυτά. Το 3ο είναι ότι με χρέωσαν τόκους υπερημερίας γιατί αντί να δεχθούν την πληρωμή από το site τους μετά από 15 μέρες και συνεχή επικοινωνία την ακύρωσαν (ούτε η εξυπηρέτηση πελατών τους κατάλαβε γιατί και μου είπε ότι έχω δίκιο) αλλά δεν το κυνήγησα άλλο γιατί βαριόμουν να περιμένω στο τηλέφωνο για 0,66 €. Οι λογαριασμοί ήταν σημαντικά χαμηλότεροι αν σκεφτείς ότι έχω 0,076 €/kWh και μηδενικό πάγιο σε τριφασική παροχή. Από τον Γενάρη και μετά που άρχισαν την χρέωση της ρήτρας ΟΤΣ έχω επιπλέον χρέωση 30 € που αντιστοιχεί σε αύξηση της kWh στα 0,080. Θεωρώ πάλι καλή είναι η τιμή σε σχέση με αυτά που κυκλοφορούν. Επιπλέον είχα επιστροφή εγγύησης 25% κάθε χρόνο, τρεις μήνες αν δεν κάνω λάθος δωρεάν ρεύμα και μείωση στο εξάμηνο στην τιμή της kWh από 0,085 στα 0,076(ουσιαστικά πλήρωσα για 3 μήνες την αρχική τιμή), δεν είχα χρονική δέσμευση και δεν έχω έκπτωση έγκαιρης καταβολής (οπότε κάποιες φορές που το ξέχασα 1-2 μέρες δεν χρεώθηκα επιπλέον).\nΓια την Ελιν δεν μπορώ να εκφέρω κάτι άλλο πέρα από αυτά που είχα αναφέρει σε προηγούμενο μήνυμα. Έχει εκδοθεί από ένας λογαριασμός στα συμβόλαια που έχω κάνει στην σύζυγο μου και την μητέρα μου, δεν υπάρχουν εκπλήξεις στον λογαριασμό που εκδόθηκε, δεν υπάρχει δέσμευση χρονική, πληρωμή χωρίς επιπλέον χρεώσεις μέσω livepay, λήψη λογαριασμού μέσω email (επιλογή μου για να αποφύγω την επιπλέον χρέωση) και όπως προανέφερα μου άρεσε η αντιμετώπιση πριν την υπογραφή του συμβολαίου που μου απάντησαν ότι το παραλαμβάνω από την courier το διαβάζω και αν συμφωνώ το υπογράφω και το παραδίδω στην courier (Στον ΗΡΩΝΑ ο courier περίμενε στην πόρτα να το υπογράψω και να το παραλάβει γιατί αυτές τις εντολές είχε).\nΕγώ γλυκοκοιτάω σήμερα την Weenergy και την Ελιν, την πρώτη γιατί ουσιαστικά δεν έχει ρήτρα ΟΤΣ με τόσο ψηλό άνω όριο έχει πολύ φθηνό τιμολόγιο, δεν υπάρχει χρονική δέσμευση και δεν χρειάζεται επιπλέον εγγύηση. Στην δεύτερη με κεντρίζει ότι έχει μία αρκετά χαμηλή τιμή η οποία την δεσμεύει για 2 χρόνια (το συμβόλαιο με το πάγιο αναφέρω) δεν έχει ρήτρα αλλά λόγω μειωμένης εγγύησης στον σημερινό πάροχο περίπου 25 € θα πρέπει να καταβάλω επιπλέον 35 € ως εγγύηση.\nΚαλή προσφορά είναι αυτές τις μέρες της ZeniΘ Black Friday αλλά έχει άνω όριο ΟΤΣ 55 € ουσιαστικά με την τρέχουσα ΟΤΣ είναι στα 0,07 €/kWh αλλά έχει όπως και η protergia τις επιπλέον χρεώσεις στην αναπροσαρμογή τιμής που δεν μπορείς να βγάλεις συμπέρασμα τι σε χρεώνουν. Και επειδή δεν μου αρέσουν οι εκπλήξεις και δεν είμαι των βιαστικών αποφάσεων προσωπικά δεν είναι επιλογή μου.\nΠροσανατολίζομαι οπότε σε αυτές τις 2 επιλογές.\nΣτην έρευνά μου για το Double Energy είδα ότι οι προσφορές των παρόχων, που προσφέρουν τέτοια τιμολόγια με σημαντικές εκπτώσεις είτε στο ρεύμα είτε στο αέριο, δεν είναι και τόσο καλές.\nΑυτή την περίοδο η ΔΕΗ προσφέρει μέχρι 31/12 πολύ καλές τιμές στο αέριο στο πρόγραμμα Αυτόνομο EFFECTIVE-24 Gold και έτσι μπορείς να επιλέξεις άλλο πάροχο στο ρεύμα (ανάλογα με το προφίλ κατανάλωσης σου) και ΔΕΗ στο αέριο και να έχεις σημαντικά οφέλη.\nΔεν ξέρω αν υπάρχει κάποιο κρυφό σημείο στο πρόγραμμα της ΔΕΗ, αν γνωρίζει κάποιος ας μας ενημερώσει.\nThe following user(s) said Thank You: Μάριος Αντωνίου (epolala), γιώργης (yorgi), Isidoros, ΠΑΝΑΓΙΩΤΗΣ (kampos)\nΣυγκριτικός πίνακας για παρόχους ηλεκτρικής ενέργειας\t28 Nov 2019 15:26\t#198\nΘα βάλω αυτόνομο φ/β και θα πέσει τσεκούρι στους λογαριασμούς των απατεώνων. Όλα εξοδα στην εταιρεία μου άρα το 1/3 κοστος. Σε 2 χρόνια θα κανω απόσβεση. Ψάξτε για αποδέκτη τιμολογίου και κάντε το ίδιο πριν πέσουν οι φόροι.


To αθλητικό παπούτσι που είχαμε να δούμε εδώ και 30 χρόνια επιστρέφει με την υπογραφή της Nike / Fashion / Woman TOC\nTo αθλητικό παπούτσι που είχαμε να δούμε εδώ και 30 χρόνια επιστρέφει με την υπογραφή της Nike\nTι είναι αυτό που δεν έχουν τα συγκεκριμένα παπούτσια;\nΤα τελευταία χρόνια τα αθλητικά παπούτσια έχουν βρει την δική τους, ξεχωριστή θέση στις καθημερινές μας εμφανίσεις, ξεφεύγοντας από τον στενό ρόλο που είχαν στο παρελθόν ως το παπούτσι που φορούσαμε σχεδόν αποκλειστικά στη γυμναστική ή στη βόλτα μας μέχρι το περίπτερο.\nΕταιρίες όπως η Adidas και η Nike σημειώνουν κάθε χρόνο που περνάει όλο και μεγαλύτερα κέρδη, ενώ τα σχέδια που κυκλοφορούν κάθε σεζόν είναι όλο και πιο πρωτότυπα, πιο βολικά, πιο ιδιαίτερα με μερικά από αυτά να έχουν πάνω τους μερικά πολύ ακριβά και πολυτελή υλικά.\nΜία από τις τελευταίες κυκλοφορίες που συζητιέται πολύ είναι ένα πραγματικό blast from the past αφού το συγκεκριμένο μοντέλο είχαμε να το δούμε εδώ και περίπου 30 χρόνια.\nΠρόκειται για τα αθλητικά παπούτσια χωρίς κορδόνια αλλά με ελαστικό ζωνάκι που σφίγγει στο πάνω μέρος. Φυσικά όλα αυτά στην πιο εκμοντερνισμένη και σύγχρονη εκδοχή τους. Τα θυμάσαι;\nNike Air Sock Ultra Flyknit ($130)\nNike Air Sock Racer Ultra Flyknit ($130)\n30 χρόνια πριν, e-shopping, Nike, sneakers, αθλητικά παπούτσια, κυκλοφορία, χωρίς κορδόνια


despertar: Χρησιμοποιήσετε το σωστά!! Μπορεί να αναδείξει τα πρόσωπό σας!! | Mykonos Ticker\ndespertar: Χρησιμοποιήσετε το σωστά!! Μπορεί να αναδείξει τα πρόσωπό σας!!\nΤο ρουζ είναι αυτό που μπορεί να κάνει όλη τη διαφορά ανάμεσα στη φρέσκια όψη και το look «χλωμό πρόσωπο» σώζοντας πολλές φορές όλη μας την εμφάνιση με ένα πέρασμα…..\nΑυτό το θαυματουργό προϊόν διατίθεται σε δεκάδες παραλλαγές πράγμα που συχνά μπερδεύει και οδηγεί σε λάθη όχι όμως αν ξέρετε τα μυστικά του…\nΣήμερα, είναι ένα θαυματουργό εργαλείο του μακιγιάζ, το οποίο μπορεί να αναδείξει τα πρόσωπό σας. Αρκεί να το χρησιμοποιήσετε σωστά!!\nΑν το παραλείψετε, το πρόσωπό σας θα δείχνει άτονο, ενώ αν υπερβάλλετε, το αποτέλεσμα θα είναι αστείο.\n– Για «κοψίματα»\n– Για λάμψη υγείας\nΤα φυσικά κοκκινισμένα μαγουλάκια είναι σημάδι νεότητας και καλής υγείας.\nΓια να αποκτήσετε χρώμα και λάμψη υγείας στη στιγμή, δεν έχετε παρά να επιλέξετε ένα ρουζ σε ροζ απόχρωση.\nΓια νεανικό και λαμπερό αποτέλεσμα, προτιμήστε ένα ρουζ σε κρεμώδη υφή το οποίο θα απλωθεί ευκολότερα και θα χαρίσει πιο φυσικό αποτέλεσμα.\nGorjeta: αντί για ρουζ με κρεμώδη υφή, μπορείτε να χρησιμοποιήσετε ένα κρεμώδες κραγιόν.\nΤο αποτέλεσμα θα είναι εξίσου καλό.\nΡουφήξτε τα μάγουλά σας και απλώστε το μπρονζέ ρουζ στα βαθουλώματα κατά μήκος των ζυγωματικών.\nΣυνεχίστε απλώνοντας το ρουζ στο περίγραμμα του προσώπου, ώστε να φαίνεται πιο λεπτό.\nΓια καλύτερο αποτέλεσμα, χρησιμοποιήστε ένα πινέλο με κλίση (γωνία).\nΑπλώστε λίγο ρουζ στα σημεία του προσώπου που κοκκινίζουν μετά από τη γυμναστική ή την έκθεση στον ήλιο (μήλα προσώπου).\nΥπολογίστε 2 δάχτυλα μακριά από τη μύτη και άλλα 2 μακριά από το κάτω μέρος των ματιών.\nΈνας εύκολος τρόπος να το πετύχετε είναι χαμογελώντας πλατιά και απλώνοντας το ρουζ στα μάγουλά σας, όμως στην κορυφή τους.\nartigo anterior Διήμερος εορτασμός στην Αδελφότητα Ανωμεριτών Μυκόνου 9 και 10 Νοεμβρίου 2019\npróximo artigo Αυτοδιοίκηση: 14 θέματα ρυθμίζονται με Πολυτροπολογία του ΥΠΕΣ, που Ψηφίζεται σήμερα [Έγγραφο]


Το πιο φωτεινό χριστουγεννιάτικο δέντρο στόλισε η Αγγελική Νικολούλη\n18-11-2020 • 20:16μμ\n«Φως» στα Χριστούγεννα της αγαπημένης ρεπόρτερ και παρουσιάστριας\nΕίναι εδώ και τρεις δεκαετίες η «σιδηρά κυρία» της διαλεύκανσης των μυστηρίων και των εξαφανίσεων. Η Αγγελική Νικολούλη, η πρώτη γυναίκα αστυνομικός ρεπόρτερ στην Ελλάδα, πιστή στο έργο της, συνεχίζει να δίνει τον καλύτερό της εαυτό μέσα από το «Φως στο Τούνελ», την εκπομπή τιμήθηκε 25 σημαντικές διακρίσεις από κοινωνικούς φορείς και κατέλαβε μια θέση στο βιβλίο των ρεκόρ Guinness.\nΟι αποκαλύψεις και οι έρευνες της βοήθησαν ουκ ολίγες φορές την αστυνομία να λύσει γρίφους, ενώ η ίδια με το πείσμα και την επιμονή που την χαρακτηρίζει, εξακολουθεί να παραθέτει σημαντικά στοιχεία που δίνουν απαντήσεις.\nΩς ευαίσθητη μητέρα και αφοσιωμένη σύζυγος, η κα. Νικολούλη δεν συνηθίζει να δίνει συνεντεύξεις ή να μοιράζεται την προσωπική της ζωή δημόσια, ωστόσο μέσα από τον προσωπικό της λογαριασμό στο Instagram μοιράζεται σπανίως στιγμιότυπα από την καθημερινότητά της και την εκπομπή. Η καταξιωμένη αστυνομική ρεπόρτερ και παρουσιάστρια μπήκε στο πνεύμα των Χριστουγέννων και αν μη τι άλλο το δέντρο της δεν θα μπορούσε να είναι παρά το πιο «φωτεινό».\nΤης ευχόμαστε και του χρόνου!\nΜη χάσετε το νέο βιβλίο της «Θα γίνω σκιά σου» που κυκλοφορεί αύριο, 19 Νοεμβρίου και βασίζεται σε μία αληθινή και πολύκροτη ιστορία με ανατροπές και ένα τέλος απρόβλεπτο.


Day by ....day!!!, σελίδα 59\nΣΑΝ ΣΗΜΕΡΑ 15 ΣΕΠΤΕΜΒΡΙΟΥ (Ευρωπαϊκή Ημέρα κατά του Καρκίνου του Προστάτη)\n1945: Πεθαίνει σε ηλικία 62 ετών ο Αυστριακός συνθέτης Anton Webern.\n1956: Γεννιέται η Σκωτσέζα τραγουδίστρια Maggie Reilly.\n1968: Νο 1 single στη Μεγάλη Βρετανία είναι το ''Hey Jude'' των Beatles.\n1976: Γεννιέται ο Σκωτσέζος drummer των Franz Ferdinand, Paul Thompson.\n1998: Νο 1 single στη Μεγάλη Βρετανία είναι το ''Millennium'' του Robbie Williams. Νο 1 album είναι το ''Talk Of Corners'' των Corrs.\nΣΑΝ ΣΗΜΕΡΑ 16 ΣΕΠΤΕΜΒΡΙΟΥ (Διεθνής Ημέρα για τη Διατήρηση της Στιβάδας του Όζοντος)\n1782: Πεθαίνει σε ηλικία 77 ετών ο Ιταλός καστράτο τραγουδιστής Farinelli.\n1925: Γεννιέται ο Riley B. King, ο βασιλιάς και θρύλος του μπουζ, γνωστότερος ως B. B. King (Blues Boy King).\n1948: Γεννιέται ο Άγγλος drummer των Small Faces και Who, Kenney Jones.\n1955: Γεννιέται η διάσημη Πορτορικανή τραγουδίστρια Yolandita Monge.\n1963: Γεννιέται ο Αμερικανός τραγουδιστής Richard Marx.\n1968: Το album ''Delilah'' του Tom Jones ανεβαίνει στο Νο 1 της Μεγάλης Βρετανίας. Την ίδια μέρα, γεννιέται ο Αμερικανός τραγουδιστής Marc Anthony.\n1977: Πεθαίνει η μεγάλη ελληνίδα σοπράνο Μαρία Κάλλας. Την ίδια μέρα, σκοτώνεται σε τροχαίο ατύχημα σε ηλικία 30 ετών ο Άγγλος μουσικός Marc Bolan.\n1984: Γεννιέται η τραγουδίστρια Katie Melua.\n1939: Γεννιέται ο Αμερικανός τραγουδιστής Frankie Avalon.\n1949: Γεννιέται ο Αμερικανός τραγουδιστής των Kansas, Kerry Livgren.\n1950: Γεννιέται ο drummer των Doobie Brothers, Mike Hossack.\n1952: Γεννιέται ο Αμερικανός μπασίστας και ιδρυτικό μέλος του πανκ συγκροτήματος Ramones, Dee Dee Ramone. Πέθανε από υπερβολική δόση ηρωΐνης το 2002.\n1954: Γεννιέται ο συνθέτης Μιχάλης Τερζής.\n1962: Γεννιέται η Αγγλίδα τραγουδίστρια των Human League, Joanne Catherall.\n1967: Γεννιέται ο Αμερικανός τραγουδιστής των New Edition, Ricky Bell.\n1970: Πεθαίνει σε ηλικία 28 ετών, στο διαμέρισμά του στο Λονδίνο, από υπερβολική δόση ναρκωτικών ο Αμερικανός ρόκερ Jimi Hendrix.\n1972: Οι Pink Floyd, που πειραματίζονται με στοιχεία της κλασικής μουσικής, είναι το πρώτο ροκ συγκρότημα που παίζει στο Φεστιβάλ Κλασικής Μουσικής στο Μόντρεαλ του Καναδά. Παρουσιάζουν το συμφωνικό έργο τους ''Atomic Heart Mother''.\n1988: Νο 1 single στη Μεγάλη Βρετανία είναι το ''He Ain't Heavy, He's My Brother'' των Hollies. No 1 album είναι η συλλογή ''Hot City Nights''.\n1995: Πανηγυρική συναυλία στο Παναθηναϊκό Στάδιο δίνεται για τη συμπλήρωση 70 χρόνων από τη γέννηση του Μίκη Θεοδωράκη.\n1934: Γεννιέται ο Άγγλος μάνατζερ των Beatles, Brian Epstein. Πέθανε το 1967.\n1940: Γεννιέται ο Αμερικανός τραγουδιστής των Righteous Brothers, Bill Medley.\n1941: Γεννιέται η Αμερικανίδα τραγουδίστρια των The Mamas & the Papas, Cass Elliot. Πέθανε το 1974.\n1947: Γεννιέται ο Άγγλος τραγουδιστής και κιθαρίστας των 10CC, Lol Creme.\n1949: Πεθαίνει σε ηλικία 48 ετών ο Έλληνας συνθέτης Νικόλαος Σκαλκώτας.\n1952: Γεννιέται ο Nile Rodgers, Αμερικανός κιθαρίστας, παραγωγός και συνθέτης της σόουλ και ‘‘ψυχή’’ των Chic.\n1969: Γεννιέται ο Ελληνοκύπριος τραγουδιστής και συνθέτης Αλκίνοος Ιωαννίδης.\n1977: Γεννιέται ο Αμερικανός drummer των Maroon 5, Ryan Dusick.\n1978: Οι 10CC ανεβαίνουν στο Νο 1 της Μεγάλης Βρετανίας με το τραγούδι ''Dreadlock Holiday''.\nΣΑΝ ΣΗΜΕΡΑ 22 ΣΕΠΤΕΜΒΡΙΟΥ (Ευρωπαϊκή Ημέρα Μετακινήσεων - Ευρωπαϊκή Ημέρα Χωρίς Αυτοκίνητο)\n1869: Η όπερα του Richard Wagner ‘‘Το Δαχτυλίδι Του Ρήνου’’ κάνει πρεμιέρα στο Μόναχο.\n1918: Γεννιέται ο Πολωνός βιολινίστας Henryk Szeryng. Πέθανε το 1988.\n1938: Γεννιέται ο Dean Reed, διεθνούς εμβέλειας ροκ σταρ, ηθοποιός και αγωνιστής της ειρήνης. Πέθανε το 1986.\n1943: Γεννιέται η Αμερικανίδα τραγουδίστρια Toni Basil.\n1946: Γεννιέται ο διάσημος Νιγηριανός τραγουδιστής King Sunny Ade.\n1951: Γεννιέται ο τραγουδιστής των Deep Purple και των Whitesnake, David Covedale.\n1957: Γεννιέται ο Αυστραλός μουσικός, στιχουργός, ποιητής, συγγραφέας και ηθοποιός Nick Cave.\n1958: Γεννιέται ο Ιταλός τενόρος Andrea Bocelli. Την ίδια μέρα γεννιέται η Αμερικανίδα μουσικός Joan Jett.\n1989: Πεθαίνει σε ηλικία 101 ετών ο Αμερικανός συνθέτης και στιχουργός Irving Berlin.\n1993: Πεθαίνει σε ηλικία 90 ετών ο γεννημένος στην Ελλάδα διευθυντής ορχήστρας Maurice Abravanel.\n1998: Νο 1 single στη Μεγάλη Βρετανία είναι το ''I Want You Back'' της Melanie B featuring Missy Elliott. No 1 album είναι το ''This Is My Truth Tell Me Yours'' των Manic Steet Preachers.\n2001: Πεθαίνει σε ηλικία 81 ετών ο Αμερικανός βιολονίστας, ουκρανικής καταγωγής, Isaac Stern.\nτο 1973... οι Rolling Stones ανεβαίνουν για πρώτη φορά στο Νο1 με το τραγούδι "Angie", κομμάτι που οι φήμες θέλουν να το έχει γράψει ο Τζάγκερ για την γυναίκα του Μπάουι.\nτο 1977... τα μέλη του γκρουπ Lynyrd Skynyrd: Ronnie Van Zant, Steve Gaines, η Cassie Gaines (αδερφή του Steve Gaines και δεύτερη φωνή του συγκροτήματος), όπως και ο μάνατζερ Dean Kilpatrick χάνουν τη ζωή τους σε αεροπορικό δυστήχημα στο οποίο τραυματίζονται τα υπόλοιπα μέλη του γκρουπ και συνοδοί\nπηγή: www.ert.gr , www.lynyrdskynyrd.com\nΠήρες το δρόμο σου θαρρώ, μα ρώτα για να ξέρεις, ο κόσμος που θέλεις να πας, αν θέλει ποιητές._ (http://blogs.musicheaven.gr/rigas)\n[ Το μήνυμα τροποποιήθηκε από τον/την : rigas στις 20-10-2008 09:14 ]\n[ Το μήνυμα τροποποιήθηκε από τον/την : rigas στις 20-10-2008 09:29 ]\n1882: Το έργο του Tchaikovsky "1812 Overture" κάνει ντεπούτο στην Μόσχα.\n1949: Γεννιέται ο Νικόλας Άσιμος, αντισυμβατικός τραγουδοποιός.\n1960: Η Connie Francis αρχίζει να δουλέυει για την ταινία "Where the Boys Are."\n1973:Οι Rolling Stones κυκλοφορούν το "Angie."\n1964: Οι Kinks κυκλοφορούν το "You Really Got Me".\n1968: Οι Deep Purple κυκλοφορούν το "Hush"\n1973: Ο Paul Williams (Temptations) βρέθηκε νεκρός στο διαμέρισμα του το πόρισμα του ιατροδικαστή ήταν οτι αυτοκτόνησε.\n1983: Το τραγούδι του Prince "Delirious" κυκλοφορεί.\n1998: Ο Carlos Santana λαμβάνει αστέρι στο Hollywood Walk of Fame.\n1958: Γεννήθηκε η Βασίλισσα της Pop, Madonna.\n1966: Οι Monkees κυκλοφορούν το πρώτο τους single, "Last Train to Clarksville,"\n1974: Οι Ramones δίνουν την πρώτη τους συναυλία στο CBGB της Νέα Υόρκης.\n1977: Ο Elvis Presley πεθαίνει στα 42 χρόνια στο Memphis\n1985: Η Madonna και ο Sean Penn παντρέυονται στο Malibu.\n2005: Πεθαίνει σε ηλικία 62 ετών η Ελληνίδα τραγουδίστρια Βίκυ Μοσχολιού.\n1964: Ξεκινά η πρώτη περιοδεία των Beatles στην Αμερική κσι συγκεκριμένα στο San Francisco.\n1973: Η Rita Coolidge και ο Kris Kristofferson παντρέυονται.\n1980: 1,400 προκάλεσαν ταραχές στο Toronto όταν ο Alice Cooper ακύρωσε παράσταση λόγω ίωσης.\n1997: Οι Fleetwood Mac επανενωνόνται και κυκλοφορούν το άλπουμ "The Dance".\n2008: Η Lady Gaga κυκλοφορεί το άλπουμ "The Fame"\n1903: Γεννιέται ο Γιάννης Κωνσταντινίδης, συνθέτης λόγιας μουσικής. Έγινε γνωστός ως Κώστας Γιαννίδης, γράφοντας τραγούδια ελαφράς μουσικής.\n1952: Γεννιέαι ο Τζο Στράμερ, καλλιτεχνικό ψευδώνυμο του Τζον Μέλον, άγγλος ρόκερ, ηγετική μορφή του αγγλικού πανκ και αρχηγός του συγκροτήματος «The Clash».\n1990: Prince κυκλοφορεί το soundtrack "Graffiti Bridge."\n1992: Ο Sting και η Trudi Styler παντρέυονται.\n1994: Ο John Denver κατηγορείται για οδήγηση υπό την επιρρεία αλκοόλ και πρόκληση ατυχήματος αφού καρφώνεται με το αυτοκινητό του σε δέντρο.\n[ Το μήνυμα τροποποιήθηκε από τον/την : AlfaWolf στις 21-08-2010 12:23 ]\n1917: Γεννιέται ο Τζον Λι Χούκερ, αμερικανός μπλουζίστας.\n1956: Ο Elvis αρχίζει δουλεία για την πρώτη του ταινία , "Love Me Tender." η αρχική ονομασία της ταινίας ήταν "The Reno Brothers."\n1997: Ο Mark Wills κάνει το ντεπούτο του στο Grand Ole Opry με το τραγούδι "Jacob's Ladder."\nΤο μέλος linkin-fan έγραψε...\n1964 το συγκρότημα The Animals κάνουν την πρώτη τους live εμφάνιση στο Paramount Theater του Brooklyn, New York.\n1965 το τραγούδι Help των The Beatles στην κορυφή του US Billboard Hot 100.\n1970 κυκλοφορεί το live album των The Rolling Stones με τίτλο Get Yer Ya-Ya's Out!: The Rolling Stones in Concert από τις συναυλίες τους σε Maryland και New York.\n1976 στην κορυφή των British singles charts οι ABBA με το τραγούδι Dancing Queen το οποίο γράφτηκε για την βασίλισσα Silvia της Σουηδίας στο άλμπουμ Arrival.\n1981 γεννήθηκε στο Houston του Texas η Pop/R'n'B τραγουδίστρια Beyonce Giselle Knowles.\n1982 στην κορυφή του US Billboard Hot 100 το τραγούδι Abracadabra των Steve Miller Band.\n1991 σε ηλικία 58 ετών χάνει τη ζωή της η, βραβευμένη με Grammy, τραγουδίστρια Dottie West που έλαμψε στην country σκηνή της εποχής. Υπέκυψε στα τραύματά της από αυτοκινητιστικό δυστύχημα που είχε λίγες ημέρες νωρίτερα.\n1996 η εμφάνιση των Oasis στα MTV Awards στο Radio City Hall του New York όπου ο Liam Gallagher φτύνει στη σκηνή δυο φορές, πετάει μπύρα στο κοινό και αλλάζει τους στίχους του Champagne Supernova αφού λέει "shit!". Η εμφάνιση αυτή ίσως είναι η πιο πολυσυζητημένη της καριέρας τους.\nΣαν σήμερα γεννήθηκε!!!


Η βιβλιοθήκη που ανοίγει νέα… windows στη μάθηση – Newsbeast\nΗ βιβλιοθήκη που ανοίγει νέα… windows στη μάθηση\nΣτη Βέροια το διεθνές βραβείο του ιδρύματος Γκέιτς για την εφευρετικότητα και την ανάπτυξη hi-tech δραστηριοτήτων\nΜε έμφαση στη μάθηση, την εφευρετικότητα και την καινοτομία, μέσα από την προσφορά προηγμένων υπηρεσιών πληροφόρησης για παιδιά και ενήλικες, η Κεντρική Δημόσια Βιβλιοθήκη της Βέροιας δεν αποτελεί πρότυπο βιβλιοθήκης μόνο για την Ελλάδα.\nΠρόσφατα το έργο της κέρδισε τη διεθνή αναγνώριση μέσα από μια σπουδία διάκριση.\nΤο ίδρυμα Μπιλ και Μελίντα Γκέιτς της απέμεινε το βραβείο «Πρόσβαση στη Μάθηση» για τη «δημιουργική χρήση των υπηρεσιών πληροφόρησης και τεχνολογίας για την ικανοποίηση των οικονομικών, εκπαιδευτικών και πολιτιστικών αναγκών από 180.000 ανθρώπων».\nΒραβείο που συνοδεύεται με το ποσό του ενός εκατομμυρίου δολαρίων.\nΤο έργο της βιβλιοθήκης περιλαμβάνει πλούσια γκάμα δραστηριοτήτων. Εκτός από το δανειστικό χαρακτήρα (δανείζει έντυπο και οπτικοακουστικό υλικό σε παιδιά και ενήλικες) στο ανακαινισμένο παιδικό τμήμα, στον ισόγειο χώρο της τα παιδιά του δημοτικού μπορούν να χρησιμοποιούν τους υπολογιστές για σχολικές εργασίες και ψυχαγωγία.\nΗ βιβλιοθήκη της Βέροιας διακρίθηκε ανάμεσα από 300 υποψηφιότητες.\nΣΧΕΤΙΚΑ TAGSΒεροια βιβλιοθηκη βραβειο ΓκειτΣ διακριση ιδρυμα


Επιτέλους! Είπε το “ΝΑΙ” στην αναδιάρθρωση η Super League – Ξεκίνημα με Ολυμπιακό Βόλου | ENA CHANNEL\nΕπιτέλους! Είπε το “ΝΑΙ” στην αναδιάρθρωση η Super League – Ξεκίνημα με Ολυμπιακό Βόλου\nΔέχτηκε, όπως αναμενόταν, η Super League την αναδιάρθρωση του πρωταθλήματος, μετά και την συμφωνία που επετεύχθη με τον ΟΠΑΠ. Στην σημερινή Γενική της Συνέλευση, η Super League επικύρωσε την αναδιάρθρωση, και έτσι στην αγωνιστική περίοδο 2013-2014 θα συμμετάσχουν 18 ομάδες αντί 16.\nΗ ανακοίνωση που εξεδόθη, μετά το πέρας της Γενικής Συνέλευσης της Super League, έχει ως εξής:\n“Η Γ.Σ. της Super League αποδέχθηκε το αίτημα περί αύξησης των ομάδων από 16 σε 18 την επόμενη αγωνιστική περίοδο 2013-2014 και τον υποβιβασμό 2 ομάδων από τηsuperLeague στη Football League την τρέχουσα αγωνιστική περίοδο 2012-2013.\nη ΠΑΕ ΠΑΝΑΘΗΝΑΪΚΟΣ και απείχε της ψηφοφορίας η ΠΑΕ SKODA ΞΑΝΘΗ”. (Σ.Σ. Η αποχή της SKODA Ξάνθης ήταν αναμενόμενη μετά και τις χτεσινές δηλώσεις του ιδιοκτήτη της ΠΑΕ Χρήστου Πανόπουλου).\nΞεκίνημα με Ολυμπιακό Βόλου\nΜετά και την απόφαση που έλαβε η Super League, ήταν η σειρά της Football League να συνεδριάσει (στις 16:00), με στόχο να πραγματοποιήσει την κλήρωση του νέου πρωταθλήματος. Μια κλήρωση στην οποία συμμετέχουν η Καβάλα, ο Ολυμπιακός Βόλου και ο Ηρακλής, αφού ο κύριος όρος που είχε τεθεί από την Football League (η αναδιάρθρωση των πρωταθλημάτων) έγινε αποδεκτή.\nΌπως αποφασίστηκε, τρεις θα προβιβαστούν απευθείας και οι ομάδες που θα καταλάβουν τις θέσεις 4-5-6-7 θα μετάσχουν σε play off. Επίσης, έγινε γνωστό ότι στη Football League 2 θα υποβιβαστούν τρεις ομάδες, ενώ οι Ολυμπιακός Βόλου, Καβάλα και Ηρακλής έχουν δικαίωμα να απκτήσουν μόνο Έλληνες ποδοσφαιριστές έως την Τρίτη (25/09, 15:00). Η πρώτη αγωνιστική θα διεξαχθεί το προσεχές Σαββατοκύριακο (29-30/09).\nΣτην 1η αγωνιστική, η Καβάλα θα τεθεί αντιμέτωπη (εκτός έδρας) με μια από τις 2 ομάδες με τις οποίες διεκδίκησε την επιστροφή στις επαγγελματικές κατηγορίες, τον Ολυμπιακό Βόλου. Το πρώτο ματς της Καβάλας στην έδρα της θα διεξαχθεί την 2η αγωνιστική, κόντρα στον Παναιτωλικό (μια ομάδα η οποία ήταν, εξαρχής, κατά της επιστροφής της Καβάλας στις επαγγελματικές κατηγορίες).


Survivor 3 τελικός: Κατερίνα Δαλάκα - «Τέλος για μένα, δύο φορές και φτάνει» | Έθνος\nΚατερίνα Δαλάκα (Survivor)\nΤΗΛΕΟΡΑΣΗ 29.06.2019 15:57\nΤελευταία Ενημέρωση 01.07.2019 01:38\nSurvivor Ελλάδα-Τουρκία: Την Κυριακή 30/6 έχουμε τον μεγάλο τελικό του Survivor όπου ένας από τους παίκτες θα είναι ο μεγάλος νικητής\nΣε ένα επεισόδιο για γερά νεύρα, το ριάλιτι επιβίωσης Survivor 3 έφτασε ένα βήμα πριν από το τέλος. Σε έναν δύσκολο στίβο μάχης, η Κατερίνα Δαλάκα κατάφερε να επωφεληθεί και να επικρατήσει της Δήμητρας στο φινάλε. Η Δαλάκα κατάφερε να φτάσει σε τελικό Survivor για δεύτερη συνεχόμενη χρονιά και όπως ανέφερε μετά τη νίκη της «Τέλος για μένα. Δύο φορές και φτάνει. Ήθελα να φτάσω στον τελικό για να γυρίσω στο σπίτι μου».\nΔιαβάστε ακόμα: Τελικός Survivor 2019: Νικήτρια η Κατερίνα Δαλάκα (pics)\nΟι συμμετέχοντες στο τελευταίο συμβούλιο είναι η Δήμητρα, η Αφροδίτη και ο Νίκος οι οποίοι μπήκαν στην κρίση του τηλεοπτικού κοινού.\nΈνα ταξίδι πέντε μηνών έφτασε στο τέλος και ο νικητής θα είναι αυτοί που θα επιλέξουν είναι οι τηλεθεατές.\nΣε απ' ευθείας μετάδοση θα διεξαχθεί ο τελικός, την Κυριακή 30 Ιουνίου, όπου όλοι οι συμμετέχοντες στο Survivor θα βρεθούν και πάλι μαζί για να χειροκροτήσουν τον μεγάλο νικητή. Μαζί τους συγγενείς και φίλοι και φυσικά ο Γιώργος Λιανός για να μοιραστούν όμορφες αλλά και δύσκολες στιγμές που πέρασαν κατά τη διάρκεια του παιχνιδιού στον Άγιο Δομίνικο.\nΣύμφωνα με ρεπορτάζ του ethnos.gr ο τελικός του «Survivor 3» θα διεξαχθεί στην Αλικαρνασσό και όχι στην Αθήνα. Θα διεξαχθούν δύο παράλληλοι τελικοί, έναν με παρουσιαστή τον Τούρκο παραγωγό Ατζούν Ιλίτζαλι για λογαριασμό του καναλιού του TV8, από το οποίο προβάλλεται το ριάλιτι στην γειτονική χώρα, και έναν με οικοδεσπότη τον Σάκη Τανιμανίδη από τους οποίους θα προκύψουν ο Τούρκος και ο Έλληνας νικητής αντίστοιχα.\nΠληροφορίες αναφέρουν πως από χθες υπήρξαν συζητήσεις και μάλιστα σε τεταμένο κλίμα μεταξύ της διοίκησης του ΣΚΑΪ και του Τούρκου καναλάρχη Ατζούν Ιλίτζαλι ο οποίος και έλαβε την τελική απόφαση για την διεξαγωγή του ελληνικού τελικού του «Survivor» στην Τουρκία.\nΜε το επιχείρημα της συμπίεσης του κόστους την όλης παραγωγής. Κάτι φυσικά που προκάλεσε έντονη ενόχληση στα στελέχη του ΣΚΑΪ καθώς υποτίθεται πως υπήρχε συμφωνία για το συγκεκριμένο θέμα εβδομάδες νωρίτερα.\nΑπίστευτο: Ο Μητροπολίτης Γρεβενών κατέβαζε τις μάσκες των επισήμων για να φιλήσουν τον σταυρό


Η Apple ετοιμάζει "αόρατο" TouchID και λειτουργία αναγνώρισης προσώπου για το iPhone\nΑναλυτής: Η Apple ετοιμάζει “αόρατο” Touch ID και λειτουργία αναγνώρισης προσώπου για τα iPhone\nΤα μελλοντικά iPhone μπορεί να μην έχουν απλά μια κυρτή οθόνη τύπου Samsung Galaxy. Ο αναλυτής Ming-Chi Kuo της KGI Securities, που πολλές φορές έχει δίκιο, πιστεύει ότι η Apple σχεδιάζει έναν ολοκαίνουργιο αισθητήρα αναγνώρισης δαχτυλικών αποτυπωμάτων Touch ID για τα μελλοντικά iPhone και iPad. Για να τον κρύψει, θα τοποθετήσει έναν οπτικό αισθητήρα κάτω από την οθόνη. Η ανάπτυξή του είναι σε εξέλιξη σύμφωνα με τον αναλυτή, αλλά δεν θα είναι έτοιμος για τα επερχόμενα μοντέλα του 2017.\nΣτο μέλλον ίσως να μην χρειάζεστε αισθητήρα δαχτυλικών όμως. Ο Kuo ισχυρίζεται ότι η Apple εξετάζει το ενδεχόμενο να ενσωματώσει τεχνολογία αναγνώρισης προσώπου (όχι απλά αναγνώριση ίριδας) στα νέα iPhone, και ίσως αφαιρέσει εντελώς το Touch ID αργότερα. Η αναγνώριση προσώπου υπάρχει στο Android εδώ χρόνια (από την έκδοση 4.0) όμως δεν την χρησιμοποιεί κανείς και δεν έχει προχωρήσει η εξέλιξή της. Για να πει ότι “απλά δουλεύει,” η Apple θα πρέπει να την κάνει αξιόπιστη και γρήγορη, να μην ξεγελιέται από φωτογραφίες και να δουλεύει ακόμα και στο σκοτάδι.\nΑκόμη, ο ίδιος λέει ότι το 3D Touch δεν θα δουλεύει σωστά στο κυρτό OLED πάνελ του iPhone 8. Επομένως η Apple θα τοποθετήσει έναν “φιλμ αισθητήρα” στην οθόνη ο οποίος θα προσφέρει μεγαλύτερη ευαισθησία και περισσότερα επίπεδα πίεσης.\nΌπως πάντα, δεν θα πρέπει να παίρνουμε αυτούς τους ισχυρισμούς τοις μετρητοίς. Ο αναλυτής έχει τις πηγές του αλλά μπορεί να έχει λανθασμένες πληροφορίες ή η Apple μπορεί απλά να αλλάξει τα σχέδια της. Μην ξαφνιαστείτε άμα αυτά τα χαρακτηριστικά δεν ενσωματωθούν στα επόμενα κινητά.\nPrevΠροηγουμενοΗ τιμή των Apple AirPods στην Ελλάδα και οι νέες διαφημίσεις τους\nΝεοτεροΗ Apple μηνύει την Qualcomm για 1 δισ. δολάριαNext


Εκδήλωση «Ο Πειραιάς σε σταθερή τροχιά»\nΗ Αττικό Μετρό ΑΕ και η Εφορεία Αρχαιοτήτων Πειραιώς και Νήσων σας προσκαλούν στην εκδήλωση «Ο Πειραιάς σε σταθερή τροχιά»,την Τετάρτη 30 Μαΐου 2018 και ώρα 19:00, στο Κτήριο Ξυλαποθήκη, Πύλης 8 στον Πειραιά.\nΗ Εφορεία Αρχαιοτήτων Πειραιώς και Νήσων βρέθηκε την τελευταία 6ετία αντιμέτωπη με μίαμεγάλη πρόκληση. Επρεπε να χειριστεί ταυτόχρονα δύο μεγάλα έργα, την κατασκευή των επεκτάσεων τουΜετρό και του ΤΡΑΜ προς τον Πειραιά. Ηταν τα μεγαλύτερα έργα που εκτελέστηκαν το διάστημα αυτόστην Αττική. Το καθένα είχε τις ιδιαιτερότητές του και έπρεπε να αντιμετωπιστούν με διαφορετικό τρόπο από όλες τις πλευρές. Πολιτικοί Μηχανικοί, μεταλλειολόγοι και αρχαιολόγοι, τεχνίτες ανασκαφής καιχειριστές μηχανημάτων, τοπογράφοι και αρχιτέκτονες κινήθηκαν σε κοινή τροχιά συνδράμοντας στην\nολοκλήρωση των μεγάλων συγκοινωνιακών έργων υποδομής, που θέτουν πλέον τον Πειραιά «σε σταθερή τροχιά».\nΟι ανασκαφές του Μετρό χαρακτηρίζονται από την μεγάλη έκταση των σκαμμάτων που έφταναν σεμεγάλο βάθος. Ως συνέπεια, διενεργήθηκε μία δύσκολη ανασκαφή σε ένα εκτεταμένο υπόγειο αρχαίοδίκτυο υδρευτικών κατασκευών, που απέδωσαν πλήθος ευρημάτων. Αναπάντεχη ήταν η εύρεση σταπηγάδια άφθονων ιδιαίτερα σπάνιων ξύλινων αντικειμένων. Λόγω της ευαισθησίας του υλικού έπρεπε νααντιμετωπιστούν με ιδιαίτερη προσοχή. Το άλλο έργο, αυτό του ΤΡΑΜ, έχει δρομικό χαρακτήρα. Επρεπε\nεπομένως να διερευνηθούν μεγάλες εκτάσεις σε μήκος. Με τον τρόπο αυτό η ανασκαφή διέτρεξε τονΠειραιά, όχι μόνο χωρικά, αλλά και χρονικά, σαν μια τομή που τέμνει την ιστορία της πόλης, από τηνίδρυσή της στην κλασική περίοδο, τη συρρίκνωση των βυζαντινών χρόνων και την επανίδρυση της πόλης στους νεώτερους χρόνους.\nΗ αγαστή συνεργασία των εμπλεκόμενων φορέων συνέβαλε ώστε η ανασκαφική έρευνα να συμβαδίσει με το χρονοδιάγραμμα του τεχνικού έργου και να ελαχιστοποιήσει κατά το δυνατόν τις\nεπιπτώσεις στην εκτέλεση των εργασιών. Σημαντικό όφελος αποτελεί το πεδίο εκτεταμένης καιπρωτοπόρου διεπιστημονικής έρευνας, παράγοντας νέα επιστημονικά συμπεράσματα. Τα συμπεράσματααυτά παρουσιάζονται σε συνέδρια και δημοσιεύονται σε εκδόσεις. Επιπλέον, η ιστορία της πόλης όπως συντίθεται μέσα από τις νέες αρχαιολογικές πληροφορίες, αναδεικνύεται μέσω της οργάνωσηςπεριοδικών εκθέσεων και εκδηλώσεων.\nΣτην εκδήλωση «Ο Πειραιάς σε σταθερή τροχιά» θα παρουσιαστεί η πορεία προς την ολοκλήρωσητων δύο μεγάλων συγκοινωνιακών έργων υποδομής, καθώς δεδομένα της αρχαιολογικής έρευνας. Επίσης,θα παρουσιαστούν για πρώτη φορά στο κοινό δύο από τα σημαντικότερα ευρήματα των ανασκαφών.\nΑνασκαφές, Πολιτιστική διαχείριση\nΤετάρτη 30 Μαΐου 2018 και ώρα 19:00,\nστο Κτήριο Ξυλαποθήκη, Πύλης 8 στον Πειραιά


Αλλάζει ο καιρός: Έρχονται βροχές και ισχυροί άνεμοι - Πού και πότε | LiFO\nΑλλάζει ο καιρός: Έρχονται βροχές και ισχυροί άνεμοι - Πού και πότε\n1.3.2021 | 08:03\nΑλλαγή αναμένεται να παρουσιάσει ο καιρός από τις επόμενες ώρες, με κύρια χαρακτηριστικά την πτώση της θερμοκρασίας, τις βροχές και τους ισχυρούς ανέμους.\nΣυγκεκριμένα, σύμφωνα με την Εθνική Μετεωρολογική Υπηρεσία (ΕΜΥ), στα ανατολικά και νότια νεφώσεις με τοπικές βροχές στη δυτική Πελοπόννησο και το νότιο Ιόνιο κυρίως τις πρωινές ώρες και στη Μακεδονία, τη Θράκη, την ανατολική Θεσσαλία, τις Σποράδες, την Εύβοια, την ανατολική Στερεά και τα νησιά του βορείου Αιγαίου από το απόγευμα. Ασθενείς χιονοπτώσεις θα σημειωθούν στα ορεινά. Οι άνεμοι θα πνέουν από βόρειες διευθύνσεις στο Αιγαίο 6 με 7 και στα νότια τις πρωινές ώρες έως 8 μποφόρ. Παγετός θα σημειωθεί κατά τόπους στα βόρεια ηπειρωτικά τις πρωινές και βραδινές ώρες.\nΣτην Αττική νεφώσεις παροδικά αυξημένες στα βόρεια και βαθμιαία αίθριος. Τη νύχτα οι νεφώσεις εκ νέου θα αυξηθούν και κατά την διάρκεια της νύχτας θα εκδηλωθούν τοπικές βροχές. Οι άνεμοι βόρειοι, βορειοανατολικοί 3 με 4 και τοπικά στα ανατολικά 5 μποφόρ με τάση ενίσχυσης τη νύχτα. Η θερμοκρασία από 05 έως 16 βαθμούς Κελσίου.\nΣτη Θεσσαλονίκη ο καιρός γενικά αίθριος. Από το βράδυ οι νεφώσεις θα αυξηθούν και θα εκδηλωθούν τοπικές βροχές. Οι άνεμοι βόρειοι βορειοδυτικοί 3 με 4 και από το απόγευμα 4 με 5 μποφόρ. Η θερμοκρασία από 05 έως 13 βαθμούς Κελσίου.\nΛίγες νεφώσεις που βαθμιαία μετά το μεσημέρι στην ανατολική Μακεδονία και την Θράκη και από το βράδυ στην κεντρική Μακεδονία θα αυξηθούν και θα εκδηλωθούν τοπικές βροχές και στα ορεινά πρόσκαιρες χιονοπτώσεις. Οι άνεμοι βόρειοι βορειοανατολικοί 3 με 4, ενισχυόμενοι από το απόγευμα στα ανατολικά και από το βράδυ στα υπόλοιπα στα 5 με 6 μποφόρ. Η θερμοκρασία από 00 έως 14 βαθμούς Κελσίου. Στη δυτική Μακεδονία 3 με 4 βαθμούς χαμηλότερη.\nΛίγες νεφώσεις παροδικά αυξημένες με τοπικές βροχές στη δυτική Πελοπόννησο και στα νότια τμήματα του Ιονίου, όπου πιθανώς θα εκδηλωθούν και μεμονωμένες καταιγίδες. Οι άνεμοι ανατολικοί βορειοανατολικοί 3 με 5 μποφόρ. Η θερμοκρασία από 03 έως 18 βαθμούς Κελσίου. Στο εσωτερικό της Ηπείρου η μέγιστη 3 με 4 βαθμούς χαμηλότερη.\nΛίγες νεφώσεις πρόσκαιρα αυξημένες μέχρι το μεσημέρι στην ανατολική Θεσσαλία, τις Σποράδες, την Εύβοια και την ανατολική Στερεά και βαθμιαία αίθριος. Από το βράδυ οι νεφώσεις από τα βόρεια εκ νέου θα αυξηθούν και τη νύχτα θα εκδηλωθούν τοπικές βροχές και πρόσκαιρες χιονοπτώσεις στα ορεινά της Θεσσαλίας. Οι άνεμοι βόρειοι βορειοανατολικοί 4 με 6 και στα νότια μέχρι το μεσημέρι τοπικά 7 μποφόρ με τάση εκ νέου ενίσχυσης τη νύχτα. Η θερμοκρασία από 03 έως 17 βαθμούς Κελσίου. Στα βόρεια η μέγιστη 3 με 4 βαθμούς χαμηλότερη.\nΛίγες νεφώσεις παροδικά αυξημένες μέχρι το μεσημέρι με ασθενείς τοπικές βροχές στη βόρεια Κρήτη. Οι άνεμοι από βόρειες διευθύνσεις 6 με 7 και στην Κρήτη τοπικά έως 8 μποφόρ με βαθμιαία εξασθένηση. Η θερμοκρασία από 10 έως 16 βαθμούς Κελσίου.\nΛίγες νεφώσεις που από το βράδυ στα βόρεια θα αυξηθούν. Οι άνεμοι βόρειοι βορειοανατολικοί 5 με 6 και στα νότια βορειοδυτικοί 6 με 7 και πρόσκαιρα τοπικά 8 μποφόρ. Η θερμοκρασία από 08 έως 18 βαθμούς Κελσίου. Στα βόρεια η μέγιστη 3 με 4 βαθμούς χαμηλότερη.


Κατιφές | Το περιπλανώμενο τουατάρα\nΑυτό το λουλούδι, με τη μακρόχρονη ιστορία του στους μεσοαμερικανικούς πολιτισμούς, σήμερα στολίζει τα σπίτια, τους κήπους και τα παρτέρια όλου του κόσμου με τα έντονα πορτοκαλί και κίτρινα χρώματά του, που το κάνουν ξεχωριστό από μακριά. Οι ουσίες επίσης που παράγει το καθιστούν ωφέλιμο για τα γειτονικά φυτά, αφού απωθούν πολλούς βλαβερούς οργανισμούς.\nΟ κοινός κατιφές, με επιστημονική ονομασία Tagetes erecta (ταγέτης ο όρθιος) είναι το πλέον διαδεδομένο είδος του γένους του. Το γένος του ταγέτη, που ανήκει στην οικογένεια των σύνθετων (μαργαριτοειδή) και πήρε το όνομά του απ’το μυθικό ετρούσκο προφήτη Τάγη, ο οποίος δίδαξε τη μαντική τέχνη στους Ετρούσκους, που αργότερα μεταλαπάδευσαν στους Ρωμαίους, περιλαμβάνει 56 είδη ιθαγενή της Βόρειας και της Νότιας Αμερικής. Το είδος του ενδιαφέροντος μπορεί να βρεθεί αυτοφυές σε μια ζώνη που εκτείνεται απ’το Μεξικό ως τη μέση της Κεντρικής Αμερικής, ενώ με τη βοήθεια του ανθρώπου έχει εξαπλωθεί σε περιοχές της Αφρικής και της Νοτιοανατολικής Ασίας, καθώς και σε εύκρατα κλίματα, εφόσον είναι μονοετές και οι σπόροι του μπορούν να παραμένουν αδρανείς το χειμώνα στο έδαφος. Στο Μεξικό μπορεί να βρεθεί άγριο στις πολιτείες Σαν Λουίς Ποτόσι, Τσιάπας, Πολιτεία του Μεξικού, Πουέμπλα, Σιναλόα, Τλαξκάλα, και Βερακρούζ. Όταν εγώ πρωτοάκουσα πολύ παλιά τη λέξη «κατιφές» νόμιζα πως έχει να κάνει με τον καφέ. Η\nΤης ωστόσο ανάγεται στην αραβική λέξη «κατίφα», που σημαίνει βελούδο και πέρασε στα ελληνικά μέσω της τουρκικής παραλλαγής «καντίφ». Εξαιτίας της αρκετά παλιάς εισαγωγής του φυτού αυτού στον υπόλοιπο κόσμο, κάθε γλώσσα έχει πλέον δημιουργήσει το δικό της όνομα γι’αυτό, ώστε σήμερα η σύνδεσή του με το Μεξικό έχει σχεδόν χαθεί. Στα ΤαΪλανδικά λέγεται «ντάορουανγκ», δηλαδή φωτεινό αστέρι. Στα αγγλικά λέγεται «marigold”, το χρυσάφι της Παναγίας, που αρχικά αναφερόταν στην καλέντουλα, συχνά με προσδιοριστικά όπως μεξικανική, αζτεκική, ή, λανθασμένα, αφρικανική. Στα ισπανικά λέγεται σεμπασούτσιλ (cempasuchil), μια παραφθορά του αρχικού νάουατλ ονόματος σεμποουαλξότσιτλ (cempohualxochitl), από το “cempohualli” (πρώτο μέτρημα, το 20 στο μεσοαμερικανικο εικοσαδικό σύστημα) και «xochitl» άνθος, που μπορεί ν’αποδοθεί ως εικοσαλούλουδο ή εικοσανθές, μάλλον από τα πολλά «πέταλά» του.\nΤο άγριο φυτό φτάνει τα 50-100 εκ. σε ύψος. έχει όρθιους και σκληρούς βλαστούς με αραιά, λεπτά, σκουροπράσινα και πτεροειδή φύλλα με επιμήκη και οδοντωτά φυλλάρια. Όπως όλα τα σύνθετα, παράγει\nπου δίνουν την εντύπωση ενός άνθους. Στο συγκεκριμένο γένος όλη η βάση της ταξιανθίας είναι επιμήκης και σωληνωτή προς τα πάνω, με μακριά και συνενωμένα βράκτια να δημιουργούν έναν ψευδοκάλυκα και ανθίδια στενόμακρα, ώστε το «άνθος» να έχει την όψη γαρύφαλλου. Όπως και σε πολλά άλλα σύνθετα, τα πέταλλα των περιφερειακών ανθιδίων είναι κανονικά ανεπτυγμένα ώστε να δίνουν πιστότερα την εικόνα άνθους. Προφανώς τα επικονιαστικά έντομα αντιδρούν καλύτερα σ’αυτό το σχήμα, γι’αυτό τα περισσότερα σύνθετα έχουν εξελιχθεί να μιμούνται το άνθος όσο καλύτερα γίνεται. Τα κεφάλια είναι συνήθως κίτρινα ή πορτοκαλί, με τα πιο σκούρα νά’χουν και καφετί τόνους. Όλο το φυτό έχει βαριά μυρωδιά, που μου φαίνεται κάπως σαν μείξη αόριστου μυρωδικού φυτού, μέντας και φαρμάκου.\nΤο φυτό αυτό έχει αρκετές καλλιεργούμενες ποικιλίες, με διαφορές κυρίως στο ύψος και στο κεφάλι, άλλες δηλαδή είναι ψηλές κι άλλες κοντές (οι νάνες ψηλώνουν μόλις στα 20-25 εκ.), ενώ άλες έχουν κανονικό κι άλλες ενισχυμένο κεφάλι. Αρκετές ποικιλίες επίσης είναι υβρίδια μ’άλλα είδη του γένους, με κυριαρχία ωστόσο του T. Erecta. Το είδος T. patula καλλιεργείται επίσης ως καλλωπιστικό. Επομένως υπάρχουν κατιφέδες γιαοποιαδήποτε θέση. Οι κοντοί μπορούν αν φυτευτούν για εδαφοκάλυψη ή σε χαμηλά δοχεία, ενώ οι ψηλότεροι σεν συγκεκριμένα σημεία για έμφαση. Η καλλιέργειά τους είναι εύκολη. Το μόνο που χρειάζονται είναι ένα καλό έδαφος, κανονικό πότισμα και ήλιο για ν’ανθοφορούν όλο το καλοκαίρι, ωστόσο η λίγο παραπάνω φροντίδα δε θα τους βλάψει. Καλό είναι το έδαφος πριν τη φύτευση νά’χει λιπανθεί. Εάν μεταφυτευθούν από γλαστράκια, ίσως δεν αναπτυχθούν για τις επόμενες δύο βδομάδες μέχρι να αναπτύξουν καλό ριζικό σύστημα, οπότε ένα λίπασμα με περισσότερο φώσφορο θα βοηθήσει σ’αυτό. Το υπερβολικό άζωτο θα προκαλέσει έντονη, αλλά αδύναμη ανάπτυξη, χωρίς πολλή ανθοφορία. Προτείνεται μια ακόμα λίπανση μέσα στο καλοκαίρι για ενδυνάμωση, ενώ στα δοχεία, όπου το έδαφος ξεπλένεται γρηγορότερα, η λίπανση μπορεί να γίνεται και μηνιαία. Η αφαίρεση των ξεραμένων κεφαλιών θα παρατείνει την ανθοφορία λίγο παραπάνω, αλλά τα τελευταία το φθινόπωρο δε θα πρέπει ν’αφαιρεθούν, για νά’χουμε σπόρο. Οι σπόροι βρίσκονται σε αχένια, όπως σ’όλα τα σύνθετα, μέσα στον ψευδοκάλυκα του ξερού κεφαλιού. Συνήθως η ανθοφορία ξεκινά από αργά την άνοιξη μέχρι τα πρώτα κρύα του φθινοπώρου, αν και σε πολύ ζεστά καλοκαίρια μπορεί να παύσει προσωρινά. Παρόλα αυτά το φυητό είναι ανθεκτικό και μπορεί να επιβιώσει ακόμα και σε παραμελημένες τοποθεσίες για χρόνια, γι’αυτό ίσως είναι και ένα απ’τα καταλληλότερα λουλούδια για\nΟ κατιφές σπάνια προσβάλλεται από ασθένειες, εξαιτίας του μεγάλου χημικού του οπλοστασίου. Στην πραγματικότητα κοντά σε άλλα φυτά δρα προστατευτικά. Δίπλα σε σολανοειδή όπως ντομάτες,\nΜελιτζάνες ή πιπεριές, αλλά και\nπροφυλάσσει από το νηματώδη σκώληκα Platylenchus penetrans, ενώ προσελκύει τους ωφέλιμους επικονιαστές με τη συνεχή ανθοφορία του. Επίσης τα κουνέλια και ταάλλα χορτοφάγα δεν τον τρώνε εύκολα.\nΦαρμακευτικά το φυτό είχε ευρεία χρήση στην Προκολομβιανή Αμερική. Οι Νάουατλ του Μεξικού έπιναν το τσάι του για πονοδόντους, στομαχικά ενοχλήματα, παράσιτα του εντέρου, προβλήματα στην κύστη και στο ήπαρ. Οι Τσερόκι το χρησιμοποιούσαν για να πλένουν το δέρμα κι επίσης έβγαζαν απ’αυτό κίτρινη βαφή. Σημερινές μελέτες βρίσκουν αντιοξειδωτική κι ελαφριά αναλγητική δράση για το εκχύλισμα αυτού του φυτού. Το φυτό περιέχει θειοφένια, θειούχες ενώσεις που αποδεδειγμένα δρουν κατά πολλών ειδών βακτηριδίων, και ίσως γι’αυτό χρησιμοποιείται απ’τους ιθαγενείς της Ονδούρας για το πλήσιμο των πτωμάτων. Χρησιμοποιείται ακόμα μάλλον για τον ίδιο λόγο ως μπαχαρικό στα φαγητά, αν και τη θέση αυτήν την έχει περισσότερο το δυνατότερο συγγενικό είδος T. lucida ή μεξικανικό εστραγκόν, παρομοίων ιδιοτήτων με το γνήσιο. Είναι ένα ψηλό φηυτό στο ένα μέτρο με μικρά κίτρινα άνθη. Τα πέταλα του κατιφέ μπαίνουν ακόμα για χρώμα και γεύση στις σαλάτες και στις σούπες. Τα\nΕίναι οι ενώσεις που δίνουν στα πέταλα αυτό το κίτρινο και πορτοκαλί χρώμα, και γι’αυτό έχουνχρησιμοπιηθεί, είτε σε σκόνη είτε σε εκχύισμα, για να δίνουν χρώμα στις κότες και στους κρόκους των αυγών τους, εάν το καλαμπόκι της τροφής τους δεν είναι έντονα χρωματισμένο. Το αιθέριο έλαιο του φυτού χρησιμοποιείται στην αρωματοποιία για την προσθήκη οσμής μήλου, αν και γι’αυτόν το σκοπό κυρίως χρησιμοποιείται ο μικρανθής κατιφές (T. Minuta), ένα ψηλό φυτό 2 μέτρων με μικρά κεφαλάκια της νότιας Νότιας Αμερικής.\nΟ κατιφές είχε κι έχει ακόμα συμβολική σημασία στο Μεξικό. Για τους Αζτέκους και τους λοιπούς ιθαγενείς του κεντρικού Μεξικού, το σεμποουαλξότσιτλ ήταν το άνθος των νεκρών. Μ’αυτό στόλιζαν τους νεκρούς, τις νεκρώσιμες τελετές και τους τάφους. Όταν κατέφθασαν οι Ισπανοί κατακτητές, προσπάθησαν να εκρι΄ζώσουν το παγανιστικό αυτό έθιμο χωρίς μεγάλη επιτυχία. Το άνθος, αν και μισητό αρχικά στους Ισπανούς, γρήγορα μεταφέρθηκε, όπως και πολλά άλλα αμερικανικά φυτά, από Ισπανούς εμπόρους σ’όλον τον κόσμο, όπου γρήγορα έχασε τη σύνδεσή του με το θάνατο. Στη σημερινή Ημέρα των Νεκρών του Μεξικού, που γιορτάζεται στις 2 Νοεμβρίου, οι Μεξικανοί εξακολουθούν να στολίζουν τους τάφους των νεκρών προσφιλών τους προσώπων και τους οικιακούς τους βωμούς μ’αυτό το φυτό, εξού και το δεύτερο ισπανικό όνομά του, «flor de muertos», δηλαδή άνθος των νεκρών. Ο κατιφές έχει επίσης λατρευτικές χρήσεις στο Νεπάλ.\nάρθρο της αγγλικής Wikipedia γιατον κατιφέ\nσυλλογή σπόρου από κατιφέ\nη ιστορία διάδοσης του κατιφέ\nμελέτες για τις αντιοξειδωτικές και αναλγητικές ιδιότητες του κατιφέ\nΕτικέτες: Αμερική, Ινδιάνοι, Μεξικό, θάνατος, καλωπιστικά, λουλούδια\n« Προσοχή στον ιό που προσποιείται τη Δίωξη Ηλεκτρονικού Εγκλήματος!\nΑναγνώριση παράξενου σκονιστού μανιταριού »


Χαρά Βέρρα: Δεν μου αρέσουν οι ίντριγκες που γίνονται στο J2US | Lamianow.gr\nΧαρά Βέρρα: Δεν μου αρέσουν οι ίντριγκες που γίνονται στο J2US\n28/05/2020/15:13 15 views0\nΓια τη συμμετοχή της στο J2US μίλησε μεταξύ άλλων η παρτενέρ του Τρύφωνα Σαμαρά, Χαρά Βέρρα. Η τραγουδίστρια παραδέχθηκε, μέσα σε όλα, πως ήταν αρχικά αρνητική στο να πει το «ναι» στο τραγουδιστικό σόου του OPEN.\n«Στην αρχή δεν ήθελα να πάω στο J2US και ο σύντροφος μου με έπεισε. Είναι και πολύ φίλος μου ο Νίκος Κοκλώνης, τον αγαπάω και με αγαπάει. Δεν μου αρέσουν οι ίντριγκες που γίνονται μέσα στο παιχνίδι, δεν τις δημιούργησα ποτέ και δεν μου αρέσει αυτό», συμπλήρωσε, με ειλικρίνεια.\nΌσον αφορά την οικογένειά της η Χαρά Βέρρα είπε: «Έχω δυο κόρες, την Κωνσταντίνα και την Γεωργία, μια εγγονή και τον Αύγουστο κλείνω τα 47».\nΣε άλλ σημείο της συνέντευξή της αποκάλυψε πώς ακυρώνει τον γάμο της λόγω των συνθηκών που προέκυψαν με τον κορωνοϊό.


Στη ΜΕΘ του «Ιπποκράτειο» και σε κρίσιμη κατάσταση παραμένει η 13χρονη από το Αλιβέρι | ThessNews\nΑρχική / ΘΕΣΣΑΛΟΝΙΚΗ / Στη ΜΕΘ του «Ιπποκράτειο» και σε κρίσιμη κατάσταση παραμένει η 13χρονη από το Αλιβέρι\n06/01/2022 10:13 πμ\nΣτη ΜΕΘ του «Ιπποκράτειο» και σε κρίσιμη κατάσταση παραμένει η 13χρονη από το Αλιβέρι\nΔιασωληνωμένη και σε κρίσιμη κατάσταση εξακολουθεί να νοσηλεύεται στη ΜΕΘ του Ιπποκράτειου Νοσοκομείου Θεσσαλονίκης, η 13χρονη από το Αλιβέρι\nΔιασωληνωμένη και σε κρίσιμη κατάσταση εξακολουθεί να νοσηλεύεται στη ΜΕΘ του Ιπποκράτειου Νοσοκομείου Θεσσαλονίκης, η 13χρονη από το Αλιβέρι, η οποία σύμφωνα με τους συγγενείς της φέρεται να έπαθε ηλεκτροπληξία ξημερώματα της Τρίτης.\nΑντίθετα, σε σταθερή κατάσταση και χωρίς να κινδυνεύει η ζωή της, νοσηλεύεται στο Νοσοκομείο Παίδων «Αγία Σοφία» στην Αθήνα, η 13χρονη που έπαθε εγκαύματα, την ώρα που έπαιζε με οινόπνευμα και αναπτήρα στο σπίτι της στη Ν. Αγχίαλο, προχθές το μεσημέρι.\nΗ 13χρονη, φέρεται να σηκώθηκε αργά τη νύχτα από το κρεβάτι πηγαίνοντας στο μπάνιο του σπιτιού της οικογένειας στον οικισμό Αλιβερίου και ξαφνικά υπέστη λιποθυμικό επεισόδιο.\nΗ ανήλικη έπαθε ανακοπή οι γιατροί κατάφεραν να την κρατήσουν στη ζωή, τη διασωλήνωσαν και προχθές το πρωί διακομίστηκε στη ΜΕΘ Παίδων του Ιπποκράτειου Νοσοκομείου Θεσσαλονίκης, όπου εξακολουθεί να νοσηλεύεται σε κρίσιμη κατάσταση.\nΣτη δεύτερη περίπτωση η 13χρονη στη Ν. Αγχίαλο, βρισκόταν στο σπίτι της στη Ν. Αγχίαλο μόνη με τον 8χρονο αδελφό της προχθές το μεσημέρι, όταν θέλοντας να παίξει πήρε ένα μπουκάλι οινόπνευμα και αναπτήρα με αποτέλεσμα να αρπάξει η κουρτίνα του δωματίου και οι φλόγες επεκτάθηκαν στα μαλλιά και στο σώμα της.\nΤο κορίτσι υπέστη εγκαύματα α’ και β’ βαθμού στο πρόσωπο και στο μεγαλύτερο μέρος του κορμιού της, αρχικά μεταφέρθηκε στο Νοσοκομείο Βόλου και στη συνέχεια στη Μονάδα Εγκαυμάτων του Νοσοκομείου Παίδων «Αγία Σοφία» στην Αθήνα, όπου παραμένει με τη μητέρα του δίπλα του.


Bluearena » Λάμψη αστέρων στον αγιασμό των ακαδημιών » Εκτύπωση\nΛάμψη αστέρων στον αγιασμό των ακαδημιών\nΣυγγραφέας: BlueArena Στις 26 Σεπτεμβρίου 2009 @ 12:22 Σε Ακαδημία | 0 σχόλια\nΠραγματοποιήθηκε σήμερα (26/9) το πρωί στο Ιβανώφειο ο αγιασμός των καλαθοσφαιρικών τμημάτων υποδομής.\nΗ BLUEARENA ήταν εκεί και σας μεταφέρει όλα όσα συνέβησαν και ειπώθηκαν, σε μία εκδήλωση που παραβρέθηκαν δύο από τα αστέρα του ποδοσφαιρικού Ηρακλή.\nΟ Νικολάε Ντίκα και ο Σερζ Ντιέ, συνοδευόμενοι από τον διευθυντή ποδοσφαίρου, Ηλία Πουρσανίδη, οι οποίοι έγιναν αντικείμενο λατρείας από τους νεαρούς αθλητές του συλλόγου.\nΣτο Ιβαβώφειο συγκεντρώθηκαν περίπου 200 παιδιά με τους γονείς τους, ενώ παραβρέθηκε η γυναικεία ομάδα μπάσκετ, η οποία συντηρείται κυρίως από τα έσοδα των ακαδημιών και από τον Γυμναστικό Σύλλογο, ο αντιπρόεδρος του Ερασιτέχνη, Τάσος Αδαμίδης και ο Γιώργος Πεταλωτίδης.\nΟι υπεύθυνοι των ακαδημιών παρέδωσαν στα παιδιά εισιτήρια διαρκείας του γυναικείου και ανδρικού τμήματος μπάσκετ, καθώς και της ποδοσφαιρικής ομάδας, αλλά και υποτροφίες για το φροντιστήριο AXON στη Βενιζέλου.\nΟ υπεύθυνος των ακαδημιών, Χάρης Πόλιος δήλωσε: “Είμαστε απόλυτα ευχαριστημένοι από την προσέλευση των παιδιών. Έως τώρα έχουν εγγραφεί πάνω από 200 παιδιά και στόχος μας είναι να γίνουν 300. Από εβδομάδα θα στείλουμε προπονητές μας σε σχολεία για να ενημερώσουν τα παιδιά για τις ακαδημίες μας. Ο στόχος της ακαδημίας δεν είναι άλλος από το να βγάλει παίκτες που στο μέλλον θα στελεχώνουν τις επαγγελματικές ομάδες. Και στο γυναικείο τμήμα μπάσκετ υπάρχουν 50 κοριτσάκια από τα οποία τα 30 γράφτηκαν φέτος. Είναι κάτι που δεν περιμέναμε για αυτό μας έχει εντυπωσιάσει”.\nΣτην συνέχεια μίλησε ο Αχιλλέας Καρδομάτης, υπεύθυνος των προπονητών και προπονητής του εφηβικού τμήματος: “Μόνο χαρούμενοι μπορούμε να είμαστε από τον αριθμό των παιδιών που απαρτίζουν τις ακαδημίες μας. Θα ήθελα πολλά από αυτά τα παιδιά σε λίγα χρόνια να βρίσκονται στην πρώτη ομάδα και πιστεύω ότι αυτό θα συμβεί γιατί ο Ηρακλής πάντα εμπιστευόταν παιδιά που έβγαιναν από τα σπλάχνα του. Για την εφηβική ομάδα πιστεύω ότι έχουμε δημιουργήσει ένα πολύ ανταγωνιστικό σύνολο. Τα παιδιά δουλεύουν πάρα πολύ σκληρά παρότι βρίσκονται σε μία δύσκολη ηλικία, λόγω των πολλών μαθημάτων, αλλά είμαι σίγουρος ότι το αποτέλεσμα θα δικαιώσει την προσπάθεια τους”.\nURL άρθρου: http://bluearena.gr/blog/2009/09/26/%ce%bb%ce%ac%ce%bc%cf%88%ce%b7-%ce%b1%cf%83%cf%84%ce%ad%cf%81%cf%89%ce%bd-%cf%83%cf%84%ce%bf%ce%bd-%ce%b1%ce%b3%ce%b9%ce%b1%cf%83%ce%bc%cf%8c-%cf%84%cf%89%ce%bd-%ce%b1%ce%ba%ce%b1%ce%b4%ce%b7%ce%bc/


HEART HA3020 - Αυτόνομο σύστημα ελέγχου πρόσβασης με οθόνη, πληκτρολόγιο και αναγνώστη προσέγγισης / ACSYS\nΙστορικό: HEART HA3020 - Αυτόνομο σύστημα ελέγχου πρόσβασης\nΕνδείξεις και λειτουργίες προσβάσιμες από οποιονδήποτε\n#0 - Έλεγχος έκδοσης λογισμικού\n#1 - Έλεγχος δεδομένων κάρτας\n#2 - Εμφάνιση 10 τελευταίων ενεργοποιήσεων\n0 - Κουδούνι\nΑυτόνομο σύστημα ελέγχου πρόσβασης, τύπου HA3020, της εταιρείας HEART ENTERPRISE Co., Ltd.. Διαθέτει, σε μία συσκευή, οθόνη, πληκτρολόγιο και αναγνώστη επαγωγικών καρτών/κλειδιών (proximity reader).\nΔέχεται κάρτες προσέγγισης (κάρτες passive RFID / contactless smartcards) τις οποίες διαβάζει από απόσταση λίγων εκατοστών του μέτρου και/ή κωδικούς μέσω του πληκτρολογίου. Μπορεί να διασυνδεθεί με ποικιλία συσκευών όπως ηλεκτρικές κλειδαριές, συστήματα συναγερμού και αρκετούς από τους αυτοματισμούς μας (όπως μπάρες ελέγχου κυκλοφορίας, μηχανισμούς για συρόμενες/ανοιγόμενες θύρες κλπ). Δεν συνδέεται με υπολογιστή αλλά λειτουργεί αυτόνομα (standalone).\nΤιμές για το αυτόνομο σύστημα ελέγχου πρόσβασης HEART HA3020 θα βρείτε στο ηλεκτρονικό μας κατάστημα στην σελίδα:\n- Αυτόνομα συστήματα ελέγχου πρόσβασης\nΤο αυτόνομο σύστημα ελέγχου πρόσβασης HEART HA3020 είναι μέρος της συνολικής εγκατάστασης. Για να δουλέψει πρέπει απαραίτητα να συνδυαστεί με έναν από τους παρακάτω ελεγκτές:\nείτε τον HEART HB0312 - Ελεγκτής πρόσβασης\n(περιλαμβάνεται στη συσκευασία του HEART HA3020 αλλά απαιτεί και ένα τροφοδοτικό 12 VDC που δεν περιλαμβάνεται)\nή τον HEART HP1506 - Ελεγκτής πρόσβασης και τροφοδοτικό\n(πρέπει να παραγγελθεί ξεχωριστά)\nΈνα πλεονέκτημα αυτής της διάταξης είναι ότι ο ελεγκτής μπορεί να εγκατασταθεί σε προστατευμένο χώρο, για αυξημένη ασφάλεια σε σχέση με το σχετικά εκτεθειμένο σε βανδαλισμούς και απόπειρες παραβίασης αυτόνομο σύστημα ελέγχου πρόσβασης. Έτσι, εφόσον η επικοινωνία του συστήματος ελέγχου πρόσβασης με τον ελεγκτή ακολουθεί συγκεκριμένη κωδικοποίηση, ακόμη και εάν το σύστημα ελέγχου πρόσβασης ή το καλώδιο σύνδεσής του παραβιαστεί, δεν είναι δυνατόν να χρησιμοποιηθεί άμεσα για να ενεργοποιηθεί η είσοδος.\nΚαι οι δύο παραπάνω ελεγκτές μας παρέχουν τις παρακάτω λειτουργίες:\nΤροφοδοτούν με ρεύμα 12 VDC το σύστημα ελέγχου πρόσβασης.\nΕπικοινωνούν, αμφίδρομα με το σύστημα ελέγχου πρόσβασης:\nΕίσοδοι: Ενημερώνουν το σύστημα ελέγχου πρόσβασης για σήματα από τους διακόπτες που διαθέτουν, όπως πχ μπουτόν για ελεύθερη έξοδο.\nΈξοδοι: Δέχονται τα σήματα του συστήματος ελέγχου πρόσβασης και ενεργοποιούν τα αντίστοιχα ρελέ, όπως πχ ηλεκτρικής κλειδαριάς.\nΓια την συνδεσμολογία του συστήματος ελέγχου πρόσβασης HEART HA3020, δείτε την σελίδα του ελεγκτή με τον οποίον θα συνδυαστεί.\nΟι διαφορές ανάμεσα στους δύο διαθέσιμους ελεγκτές είναι οι παρακάτω:\nΠεριλαμβάνεται στη συσκευασία του συστήματος ελέγχου πρόσβασης HEART HA3020 και άρα δεν έχει επιπλέον κόστος. Δεν περιλαμβάνεται στη συσκευασία του συστήματος ελέγχου πρόσβασης HEART HA3020.\nΑπαιτεί ξεχωριστό τροφοδοτικό 12 VDC για να λειτουργήσει και να τροφοδοτήσει με τη σειρά του το σύστημα ελέγχου πρόσβασης HEART HA3020. Είναι το ίδιο και τροφοδοτικό 12 VDC για το σύστημα ελέγχου πρόσβασης HEART HA3020 (συνδέεται με το ρεύμα 230 VAC) ενώ μπορεί να συνδεθεί και με μπαταρία για λειτουργία σε περίπτωση διακοπής ρεύματος (πρακτικά, με την προσθήκη μπαταριών, λειτουργεί σαν συσκευή UPS).\nΠαρέχει λιγότερα ρελέ αφού, πέρα από τα δύο ξεχωριστά (ρελέ για ηλεκτρική κλειδαριά και ρελέ για συναγερμό), διαθέτει και ένα τρίτο (K3) που μπορεί να ρυθμιστεί σαν ρελέ φρουρού, περιπόλου ή κρυφού συναγερμού ενέδρας. Παρέχει ξεχωριστά ρελέ για ηλεκτρική κλειδαριά, συναγερμό, φρουρό, περίπολο και κρυφό συναγερμό ενέδρας.\n- Διαθέτει είσοδο έκτακτης ανάγκης (ενεργοποιεί ταυτόχρονα τα ρελέ ηλεκτρικής κλειδαριάς και συναγερμού).\n- Έχει LED για ένδειξη τροφοδοσίας και από ένα ενδεικτικό LED κατάστασης για κάθε ρελέ (ανάβει όταν ενεργοποιείται το αντίστοιχο ρελέ).\nΈχει μικρές διαστάσεις. Έχει μεγαλύτερες διαστάσεις.\nΑυτόνομη λειτουργία (standalone)\nΑναγνώστης επαγωγικών καρτών.\nΜέγιστη απόσταση ανάγνωσης: ~7cm από την συσκευή\nΤύπος κάρτας: EM ISO-chip card, 125 KHz\nΜνήμη: έως 5000 κάρτες\n2 κατηγορίες καρτών:\nΜπορούν να καταχωρηθούν/διαγραφούν είτε ατομικά (μία-μία) είτε ομαδικά (εάν πρόκειται για ακολουθία με από την ίδια παρτίδα)\nΜπορούν να καταχωρηθούν/διαγραφούν ατομικά (μία-μία)\nΟθόνη LCD, 16 χαρακτήρων x 2 γραμμών, φωτιζόμενη (γλώσσα: Αγγλικά)\nΠληκτρολόγιο 12 πλήκτρων (0 έως 9, *, #) για εύκολο προγραμματισμό και πληκτρολόγηση κωδικών\nΕνδεικτικό LED λειτουργίας (κόκκινο σε κατάσταση αναμονής - πράσινο όταν επιτραπεί η πρόσβαση)\nΗχητική και οπτική ειδοποίηση κατά την επιτυχημένη ή αποτυχημένη ανάγνωση καρτών\n3 διαφορετικοί μέθοδοι πρόσβασης:\nMODE 0: Κάρτα\nMODE 1: Κάρτα και είτε Προσωπικός κωδικός (PIN) ή Γενικός κωδικός (main password)\nMODE 2: Κάρτα ή Γενικός κωδικός (main password)\nΔυνατότητα διαγραφής κάρτας εάν πληκτρολογηθεί 5 φορές διαδοχικά λάθος κωδικός\nΔυνατότητα ενεργοποίησης συναγερμού εάν πληκτρολογηθεί 5 φορές διαδοχικά λάθος κωδικός εντός 4 λεπτών\nΕμφάνιση στοιχείων 10 τελευταίων καρτών που έγιναν δεκτές\nΕάν η πόρτα έμεινε ανοιχτή για περισσότερο από τον προγραμματισμένο χρόνο\nΠαραβίαση πόρτας (forced entry)\nΠαραβίαση συσκευής (tamper)\nΉχοι πληκτρολογίου, με το πάτημα κάθε πλήκτρου (μπορούν να απενεργοποιηθούν)\nΠρογραμματιζόμενος, από 1sec έως 255sec, χρόνος διατήρησης ρελέ στην ενεργοποιημένη θέση:\nΡελέ κλειδαριάς (strike)\nΡελέ συναγερμού (alarm)\nΡελέ κρυφού συναγερμού ενέδρας (duress)\nΡελέ ενημέρωσης για πόρτα ανοιχτή πέρα από τον προγραμματισμένο χρόνο (ajar)\nΚάλυμμα συσκευής από ανθεκτικό πλαστικό ABS\nΔιαστάσεις: 150 x 110 x 45 mm (ΎψοςxΠλάτοςxΒάθος)\nΤροφοδοσία: 10 έως 15 VDC\nΜέγιστη κατανάλωση: 300mA\nΥγρασία: 5% έως 95%\nΒαθμός προστασίας από σκόνη και υγρασία: IP-34\nIEC 529, CE, FCC\nΗ χρήση του συστήματος ελέγχου πρόσβασης HEART HA302, ανάλογα με το είδος του χρήστη, περιγράφεται αναλυτικά στις παρακάτω σελίδες:\nΟ προγραμματισμός και η παραμετροποίηση του συστήματος ελέγχου πρόσβασης HEART HA302 περιγράφεται αναλυτικά στις παρακάτω σελίδες:\nΟ προγραμματισμός της συσκευής μπορεί να γίνει μόνο από κάποιον που γνωρίζει τον κωδικό διαχειριστή (master code ή master password).\nΗ πρόσβαση στις παρακάτω ενδείξεις και λειτουργίες δεν απαιτεί χρήση του κωδικού διαχειριστή (master code) αλλά είναι ελεύθερη σε οποιονδήποτε.\n# 1.CHECK CARD NO.\n2.RECORD CHECK * για ακύρωση\n0 HEART ENTERPRISE\nHA3020 V: 3.60 Τέλος διαδικασίας\nΌσο βρισκόμαστε σε αυτή την επιλογή, η συσκευή μας δείχνει τον κωδικό που αντιστοιχεί σε κάθε κάρτα που προσεγγίζουμε σε αυτή. Με τη λειτουργία αυτή μπορούμε να επιβεβαιώσουμε ότι ο κωδικός αυτός αντιστοιχεί όντως σε αυτόν που είναι τυπωμένος επάνω στην κάθε κάρτα και ότι ο αναγνώστης δουλεύει σωστά. Επίσης, εάν ο κωδικός που είναι τυπωμένος επάνω σε κάποια κάρτα έχει σβηστεί, μπορούμε να τον ανακτήσουμε.\n1 CARD PLEASE\nΠροσέγγιση 1ης κάρτας στον αναγνώστη CARD PLEASE\nΠροσέγγιση 2ης κάρτας στον αναγνώστη CARD PLEASE\nΠροσέγγιση επόμενης κάρτας στον αναγνώστη …\nΔείχνει τους τελευταίους 10 σειριακούς αριθμούς καρτών οι οποίες ενεργοποίησαν τη συσκευή. Δεν καταγράφονται ή ημερομηνία και η ώρα πρόσβασης αλλά μόνο η σειρά. Επίσης, δεν καταγράφονται οι κάρτες οι οποίες δεν είναι καταχωρημένες στη συσκευή (και άρα δεν μπορούν να την ενεργοποιήσουν) ακόμη και εάν είναι συμβατές. Τέλος, όταν η συσκευή αποσυνδεθεί από το ρεύμα, ο κατάλογος διαγράφεται.\n2 LAST 1 11223344\n1 LAST 2 22334455\nΓια να μπορείτε να αντιστοιχήσετε τον σειριακό αριθμό κάθε κάρτας με τον ανάλογο χρήστη, πρέπει να τηρείτε ένα σχετικό αρχείο όπου να φαίνεται το ποιος έχει “χρεωθεί” την κάθε κάρτα. Βεβαίως, ένα τέτοιο αρχείο είναι απαραίτητο και για να μπορείτε να απενεργοποιήσετε μία χαμένη ή κλεμμένη κάρτα.\nΌταν το σύστημα ελέγχου πρόσβασης συνδυάζεται με τον ελεγκτή HEART HP1506 τότε, κρατώνατας το πλήκτρο 0 πατημένο για πάνω από 1sec, αλλάζει η κατάσταση του ρελέ PATROL, το οποίο μπορούμε να χρησιμοποιήσουμε για σύνδεση κουδουνιού. Η δυνατότητα αυτή υπάρχει μόνο εάν δεν έχουμε ενεργοποιήσει την λειτουργία περιπόλου (PATROL function).\n0 πατημένο για πάνω από 1sec READY FOR CARD\nDOOR BELL ON Αλλαγή κατάστασης ρελέ PATROL\nΦυλλάδιο HEART HA3020 811 KB 05-02-2004 Στα Αγγλικά\nΟδηγίες εγκατάστασης HEART HA3020 374.9 KB 19-07-2005 Στα Αγγλικά\nΤελευταία τροποποίηση: 2014/10/27 09:53 από ACSYS


, η CITY έσκασε μύτη με custom made μπλουζάκια by T-Bar.\n" } Το T-Bar μοιράζει τρέλα στην πόλη!\nΤο T-Bar μοιράζει τρέλα στην πόλη!\nΣτο πρόσφατο Φεστιβάλ Νέων, η CITY έσκασε μύτη με custom made μπλουζάκια by T-Bar.\nt-bar φανέλες t-shirts στάμπες Αγορά\nBy T-Bar ήταν και τα μπλουζάκια που φορέσαμε στο πρόσφατο Legion Run με την ομάδα του Time Out Cyprus.\nBy T-Bar είναι και η θες-ένα-φορτηγό-να-την-κουβαλήσεις-συλλογή από t-shirts του Λούη Πατσαλίδη τα οποία φοράει τόσο στο Show & Αβλαβές όσο και στις παραστάσεις του στο Εναλλάξ.\nΣυμπέρασμα, τo T-Bar κυκλοφορεί πολύ στην πόλη ενώ τα custom made μπλουζάκια του φοριούνται πάρα πολύ!\nΚαι όταν λέμε κυκλοφορεί, σίγουρα δεν κυκλοφορεί όπως κι όπως αλλά στα υπέροχα χρωματιστά κουτάκια δώρου.\nΤι καλύτερο από το να κάνεις δώρο σε έναν φίλο ή εχθρό ένα t-shirt, με ένα προσωπικό δικό σου μήνυμα, τοποθετημένο σε ένα τέτοιο κουτάκι;\nΤο T-bar ιδρύθηκε στη Θεσσαλονίκη 2005 και από την πρώτη ημέρα λειτουργίας του έφερε επανάσταση στο Custom Made Clothing. To 2008 άνοιξε το πρώτο κατάστημα της αλυσίδας, στην Κύπρο.\nΤο T-bar δραστηριοποιείται στον κλάδο του σχεδιασμού και εκτύπωσης μοναδικών, έξυπνων και χιουμοριστικών T-shirts, καλύπτοντας έτσι την έντονη επιθυμία των πελατών του, για προσωποποίηση και μοναδικότητα των ρούχων. Δίνει την δυνατότητα στους πελάτες να δημιουργήσουν το δικό τους, προσωπικό T-shirt είτε αλλάζοντας τα σχέδια που ήδη διαθέτει στο πλούσιο portfolio του, είτε σχεδιάζοντας με τη βοήθεια του δημιουργικού τμήματος το μοναδικό τους T-shirt.\nΗ ποιότητα υφάσματος\n«Την ποιότητα του υφάσματος την εμπιστευόμαστε στη γαλλική εταιρεία Sol’s! Επι το πλείστον ειναι 100% βαμβακερά (cotton), καλοραμμένα, σε πολλά διαφορετικά στυλ εκτός του κλασσικού round neck, σε πολλά χρώματα και μεγέθη! Ρούχα τα οποία μετά από πολλά πλυσίματα και σιδερώματα δεν χάνουν την φόρμα τους».\nΤο κατάστημα βρίσκεται…\nστη Λεμεσό, δίπλα στο ΤΕΠΑΚ! Στέλνουν όμως μπλουζάκια μας σε οποιοδήποτε μέρος της Κύπρου, σε οποιοδήποτε μέρος του κόσμου! Έχουν στείλει στην Ελλάδα, στη Γερμανία, στην Αγγλία, στο Καναδά ακόμα και στην μακρινή Αυστραλία! Θα τους βρείτε στο Facebook στη σελίδα του T-Bar Cyprus. Εκεί μπορείτε να μπείτε στο online shop, να παραγγείλετε και να πληρώσετε με VISA ή Pay Pal! Στους εντός Κύπρου πελάτες παρέχεται η δυνατότητα να παραγγείλουν και να πληρώσουν και με αντικαταβολή! Όλες τις παραδόσεις εντός Κύπρου τις αναλαμβάνει η εταιρεία Acs Courier, ενώ τα εκτός Κύπρου δέματα στέλνονται ασφαλισμένα και συστημένα με το Κυπριακό Ταχυδρομείο!\nH επικοινωνία για παραγγελίες γίνεται κυρίως μέσω μηνυμάτων στο inbox της σελίδα μας, αλλά αν κάποιος θέλει, μπορεί επίσης να καλέσει στο 25 570 540 ή να στείλει e-mail στο [email protected]\nΔιάβασε ΕΔΩ ολόκληρη τη συνέντευξη του ιδρυτή του T-Bar, Σάββα Παπαδόπουλου, στο Time Out Cyprus.


Αρβανίτης: «Θα έπρεπε να έχουν πάρει τηλέφωνο...» | Χάντμπολ: Α1 Ανδρών & ΑΕΚ | gazzetta.gr\nΣάββατο, 25 Ιουνίου 2016 - 18:00\nFollow @twitterΑρβανίτης: «Θα έπρεπε να έχουν πάρει τηλέφωνο...»\nΑρβανίτης: «Θα έπρεπε να έχουν πάρει τηλέφωνο...»\nΟ Γιάννης Αρβανίτης παραχώρησε την τελευταία του συνέντευξη στην ιστοσελίδα του τμήματος χάντμπολ της Ένωσης και φυσικά δεν μπόρεσε να κρύψει την απογοήτευση του λόγω της συμπεριφοράς που έτυχε από την διοίκηση της Ερασιτεχνικής ΑΕΚ.\nΑκολουθεί αναλυτικά η συνέντευξη στον Ανδρέα Γαβαλά:\n«Μετά από τόσα χρόνια και μακροβιότερος προπονητής στην ιστορία της AEK σε ομαδικό άθλημα σήμανε το τέλος. Πως νιώθετε;\nΥπάρχουν 11 χρόνια αν και ο τελευταίος χρόνος ήταν ο πιο δύσκολος. Υπάρχουν 10 πολύ όμορφα χρόνια, με πολύ ωραίες αναμνήσεις, πολύ αγάπη, πολύ συναίσθημα και από τον κόσμο και μέσα στην ομάδα, οπότε δεν μπορούν αυτές οι τελευταίες μέρες να τα διαγράψουν όλα αυτά, σε καμία περίπτωση.\nΥπάρχουν στιγμές που ήταν πραγματικά μοναδικές. Αυτές μας μένουν και με αυτές θα προχωρήσουμε παραπέρα. Πιστεύω, ότι αυτό το ταξίδι άξιζε τον κόπο. Το δικό μου το μυαλό, πέρα από την ΑΕΚ που ξεκινήσαμε το 2005 από τα χαμηλά της Α1 και την κάναμε τη μεγαλύτερη ομάδα της Ελλάδας, βάση των επιτυχιών, νομίζω ότι δώσαμε και πάρα πολλά στο χάντμπολ.\nΤο κάναμε γνωστό σε ανθρώπους που πριν δεν ήξεραν ότι υπάρχει. Βγάλαμε, όλο τον κόσμο της ΑΕΚ στο δρόμο μετά τη νίκη στην Μίκρα εναντίον του ΠΑΟΚ. Πράγματα, τα οποία νομίζω για το χάντμπολ ήταν πρωτόγνωρα και πιθανόν δεν θα υπάρξουν ξανά ποτέ.\nΓράψατε στο προφίλ σας στο Facebook , κάτι που λέγατε στους παίκτες σας…\nΤους έλεγα πάντα , ότι για να είσαι ένας μεγάλος μιας εποχής, πρέπει να είσαι αυτός που γράφει την ιστορία. Δηλαδή, πρέπει να είσαι αυτός που δημιουργεί τα γεγονότα, τα οποία καταγράφει η ιστορία. Τα παιδιά το κατάλαβαν αυτό. Κατάλαβαν ότι με αυτά που κάνουν γράφουν ιστορία.\nΑυτό που συμβαίνει τώρα με την αποχώρηση του Χριστόφορου, τη δική μου δεν ξέρω αν ξανασυμβεί στην ιστορία της ΑΕΚ, είτε στο Χάντμπολ, είτε σε άλλα αθλήματα. Πρέπει κάποιοι άνθρωποι να γράψουν μεγάλες σελίδες σε κάποιο άθλημα, για να συμβούν τα ίδια. Άρα αυτοί οι άνθρωποι γράψανε ιστορία και για εμένα αυτό ήταν πολύ σημαντικό.\nΚαταφέρανε, στο βιβλίο των 90 χρόνων της ΑΕΚ που βγήκε να είναι καταγεγραμμένα τα ονόματά τους μέσα. Δεν είναι πολλοί που το έχουν πετύχει αυτό. Δεν νομίζω ότι είναι πολλοί οι αθλητές σε όλη την Ελλάδα, που θα μπορέσουν να έχουν καταγεγραμμένο το όνομά τους στην ιστορία. Αυτό για εμένα είναι πολύ σημαντικό.\nΜετά από όλα αυτά, μάθατε μέσω διαδικτύου ότι η ΑΕΚ άλλαξε προπονητή… Πως θα χαρακτηρίζατε αυτή τη συμπεριφορά της διοίκησης;\nΣτο δικό μου το μυαλό είναι πικρή. Θεωρώ ότι αυτοί που έχουν σθένος, για αυτό που κάνουν το κάνουν με καλή διάθεση και καλή προαίρεση. Παίρνουν ένα τηλέφωνο στους ανθρώπους που συνεργάστηκαν τόσα χρόνια μαζί τους, και τους λένε δεν σε βλέπω στην επόμενη ημέρα της ΑΕΚ, χαιρετώ. Εμένα δε μου συμβαίνει αυτό το πράγμα.\nΕγώ, όταν θέλω να σταματήσω μια συνεργασία με έναν άνθρωπο ειδικά όταν προσφέρει πράγματα, προσπαθώ να το κάνω με τον καλύτερο δυνατό τρόπο. Δεν ήθελα να χαρακτηρίσω τη συμπεριφορά αυτή. Δε θα το έκανα εγώ έτσι… Ποτέ… Ο κύριος Παπασταμάτης δεν με γνωρίζει. Αυτοί που με γνωρίζουν, με ξαφνιάζουν…\nΑν αυτό το πράγμα δεν κρύβει άλλα πράγματα από πίσω, όπως ενοχές ή εμπάθεια, δεν ξέρω γιατί ακριβώς συμβαίνει αυτό. Νομίζω, και τον Χριστόφορο θα έπρεπε να έχουν πάρει τηλέφωνο και εμένα και τον Αλεπουδέα και όλους όσοι σκέφτονται να μην συνεργαστούν μαζί τους την επόμενη χρονιά. Το εντυπωσιακό είναι ότι δεν σηκώνουν καν τα τηλέφωνα όταν τους παίρνουμε για να τους μιλήσουμε, να δούμε τι συνέβη…\nΕσείς, μετά από τόσα χρόνια στην ΑΕΚ υπάρχουν κάποιες στιγμές που θα ξεχωρίζατε από τις υπόλοιπες;\nΥπήρχαν πάρα πολλές στιγμές. Πολλές από αυτές ήταν μικρές στιγμές. Για παράδειγμα, μια επίσκεψη των φιλάθλων στα αποδυτήρια στη Βέροια, όπου βάλαμε τα κλάματα. Ένας άγνωστος στη μέση του πουθενά που μας χαιρέτησε… Το χάντμπολ δεν έχει αναγνωρισιμότητα.\nΑρχίσαμε να γινόμαστε αναγνωρίσιμοι μετά από καιρό. Μας πήρε χρόνο να καταλάβουμε, ότι τελικά αυτό που κάναμε ήταν να βάλουμε το Χάντμπολ στη συνείδηση όλων των Ελλήνων. Είναι πάρα πολλές οι στιγμές εκείνες, τις οποίες θα πω στα παιδιά μου, κάποιες από αυτές τις έχουν ζήσει και σίγουρα αν ζήσω θα τις πω στα εγγόνια μου σαν παραμύθι. Από αναμνήσεις και συναισθήματα από την ΑΕΚ φεύγω πάρα πάρα πολύ πλούσιος. Στο οικονομικό είχαμε λίγο θέμα…\nΓενικά, τα περισσότερα χρόνια που ήσασταν στην ΑΕΚ – αν όχι όλα – είχατε μια άσχημη μεταχείριση από τη διοίκηση;\nΓενικότερα, είμαι λιγότερο πληρωμένος από όλους. Αυτό είναι αναμφισβήτητο. Κάποιες φορές αυτό γινόταν μετά από επιλογή μου, γιατί είναι σημαντικό να είναι πληρωμένα τα παιδιά τα οποία προσπαθούν και τρέχουν και παλεύουν στο γήπεδο.\nΤραυματίζονται, πονάνε. Κάποιες φορές ήταν και δική μου επιλογή, μετά από συζήτηση με τους ανθρώπους γύρω μου. Είναι καλύτερα να πληρωθούν τα παιδιά, παρά εγώ σε αυτή την φάση, έλεγα – ευελπιστώντας βέβαια ότι κάποια στιγμή θα πληρωνόμασταν και εμείς. Πράγμα που δεν έγινε ποτέ. Αυτή τη στιγμή είμαι ίσως, ο χειρότερα πληρωμένος άνθρωπος στο τμήμα χάντμπολ της ΑΕΚ.\nΜε τον κόσμο το τμήμα χάντμπολ, είχε πάντοτε ένα ιδιαίτερο δέσιμο…\nΣίγουρα, είναι σπουδαίο. Για μένα πολύ μεγάλη ικανοποίηση ήταν όταν κατάλαβα ότι δώσαμε τίτλους σε κάποιους ανθρώπους που για πολλά χρόνια, είχαν έλλειμμα αθλητικής χαράς. Δηλαδή, η ομάδα τους δεν τους έδινε τη χαρά, που περιμένανε. Βρέθηκε, ένα τμήμα το οποίο (γιατί και εγώ ΑΕΚτζής είμαι), ήταν το δικό μου.\nΉταν το τμήμα που είχαμε φτιάξει εμείς. Κατάφερε να τους δώσει χαρά, να τους δώσει συγκινήσεις, να τους κάνει να ξαναβγούν στο δρόμο. Να πανηγυρίσουν. Να πούνε στα παιδιά τους… βλέπεις η ΑΕΚ υπάρχει. Δεν είναι μόνο ο Ολυμπιακός ή ο Παναθηναϊκός. Υπάρχει και η ΑΕΚ.\nΓια αυτό δεν μπορείς να φανταστείς πόσο σημαντικό ήταν για έμενα. Να νιώθω ότι όλο αυτό έχει προέλθει από εμάς. Από αυτή την μικρή παρεΐτσα που είχαμε φτιάξει στο χάντμπολ της ΑΕΚ και δουλεύαμε ασταμάτητα για κάποια επιτυχία. Αφάνταστη η ικανοποίηση που νιώσαμε όταν συνειδητοποιήσαμε ότι αφήσαμε ένα απόστημα, σε ένα μεγάλο κομμάτι της Ελλάδας. Δεν μπορώ να εξηγήσω πόσο δυνατό συναίσθημα είναι αυτό.\nΜας το δώσανε πίσω πλήρως οι φίλαθλοι της ΑΕΚ αυτό. Μας κάνανε να χαρούμε, μας στηρίξανε, μας αγάπησαν, αλλά για μένα ήταν σημαντικό όταν συνειδητοποίησα ότι δίνουμε χαρά σε έναν ολόκληρο κόσμο.\nΖήσατε την ΑΕΚ αρκετά χρόνια, είστε ΑΕΚ, για εσάς τι είναι η ΑΕΚ;\nΠριν από 11 χρόνια θα σου έλεγα ότι είναι η ομάδα της καρδιάς μου. Ήταν η ομάδα η οποία με έκανε να χαίρομαι όταν κέρδιζε και να στεναχωριέμαι όταν έχανε. Να πειράζω τους φίλους μου όταν κέρδιζα. Να με πειράζουν όταν έχανα. Σήμερα, θα πω ότι είναι ένα μεγάλο κομμάτι της ζωής μου. Είναι 11 χρόνια από τη ζωή μου. Είναι ένας απίστευτος πλούτος εμπειριών, συναισθημάτων και αναμνήσεων που δεν υπάρχει κανένας τρόπος, να μου το πάρει κανένας ποτέ πίσω.\nΚαι αντί για επίλογο; Για τον Γιάννη Αρβανίτη δεν μπορεί να υπάρξει επίλογος στην ΑΕΚ…\nΘα ήθελα να ευχηθώ καλή επιτυχία στην καινούρια προσπάθεια που γίνεται. Αυτό το τμήμα είναι παιδί μας. Είναι κάτι που δημιουργήσαμε εμείς από την αρχή μέχρι τώρα και μπορεί να φαίνεται παράξενο, αλλά δεν υπάρχει τρόπος να μην το νιώθουμε έτσι όσα χρόνια και να περάσουν. Ας το προσέξουν. Ας το κάνουν πάλι μεγάλο. Αυτή η προσπάθεια πρέπει να συνεχίσει προς τα πάνω.»\nΑΕΚ: Το «ευχαριστώ» του Μπάρκα μετά την επέμβαση (pic)


Χρόνια πολλά…..Οιχαλία😃 | Οιχαλία Τρικάλων Δήμος Φαρκαδόνας\nΑρχική ΕΙΔΗΣΕΙΣ Οιχαλία Χρόνια πολλά…..Οιχαλία😃\nΚαλημέρα σε όλους και χρόνια πολλά στον Νικόλαο και στην Νικολέτα. Του Αγίου Νικολάου σήμερα γιορτάζει ο Ιερός Ναός της Οιχαλίας μας και το ναυτικό της χώρας μας.\n(❁´◡`❁) ΧΡΟΝΙΑ ΠΟΛΛΑ (❁´◡`❁)\nΟ ‘Άγιος Νικόλαος, Αρχιεπίσκοπος Μύρων της Λυκίας, ο Θαυματουργός, είναι από τους πλέον αγαπητούς Αγίους της Ορθόδοξης Εκκλησίας μας.\nΟ Άγιος Νικόλαος ήταν προικισμένος και με το χάρισμα της θαυματουργίας με το οποίο έσωσε πολλούς ανθρώπους και όσο ήταν εν ζωή αλλά και μετά την κοίμηση του το 330 μ.Χ. Για παράδειγμα όταν κάποτε κινδύνευσε κάποιος στη θάλασσα – λόγω σφοδρών ανέμων – και επικαλέστηκε το όνομα του αγίου σώθηκε και μάλιστα ενώ βρισκόταν στη μέση του πελάγους βρέθηκε αβλαβής στο σπίτι του. Το θαύμα έγινε αμέσως γνωστό στην Πόλη και ο λαός προσήλθε αμέσως σε λιτανεία και αγρυπνία προκειμένου να τιμήσει το θαυματουργό Άγιο.\nιερός ναός Οιχαλίας\nΠροηγούμενο άρθροΕργασίες συντήρησης και καλλωπισμού στα σχολεία του Δήμου Φαρκαδόνας\nΕπόμενο άρθροΚαταγράφηκαν οι γηπεδικές-αθλητικές υποδομές του Δήμου Φαρκαδόνας


Τα 10 καλύτερα ξενοδοχεία κοντά σε: σιδηροδρομικό σταθμό Naturns/Naturno\nNaturno: Θέρετρα σπα\nΞενοδοχεία 4 αστέρων: Naturno\nΞενοδοχεία 3 αστέρων: Naturno\nΞενοδοχεία κοντά σε: Tourismusverein Naturns\nΞενοδοχεία κοντά σε: Palestra di roccia "Juval"\nΤα καλύτερα ξενοδοχεία κοντά σε: σιδηροδρομικό σταθμό Naturns/Naturno\n2.817 από 9.843 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: σιδηροδρομικό σταθμό Naturns/Naturno\nHauptstr. 47, 39025 Naturno, Ιταλία\n0,5 χλμ. από σιδηροδρομικό σταθμό Naturns/Naturno\n0,7 χλμ. από σιδηροδρομικό σταθμό Naturns/Naturno\nNaturno: Αυτό είναι ένα από τα ξενοδοχεία που δέχτηκαν τις περισσότερες κρατήσεις τις τελευταίες 60 ημέρες.\nSchlossweg 20, 39025 Naturno, Ιταλία\n0,8 χλμ. από σιδηροδρομικό σταθμό Naturns/Naturno\nSchlossweg 11, 39025 Naturno, Ιταλία\n0,9 χλμ. από σιδηροδρομικό σταθμό Naturns/Naturno\n4,3 χλμ. από σιδηροδρομικό σταθμό Naturns/Naturno\n4,7 χλμ. από σιδηροδρομικό σταθμό Naturns/Naturno\n8,8 χλμ. από σιδηροδρομικό σταθμό Naturns/Naturno\n9,1 χλμ. από σιδηροδρομικό σταθμό Naturns/Naturno\nVia Certosa 29, 39020, Senales, Ιταλία\n9,9 χλμ. από σιδηροδρομικό σταθμό Naturns/Naturno\n10,1 χλμ. από σιδηροδρομικό σταθμό Naturns/Naturno\nSt. Walburg, 39016, Ultimo, Ιταλία\n10,2 χλμ. από σιδηροδρομικό σταθμό Naturns/Naturno\n10,3 χλμ. από σιδηροδρομικό σταθμό Naturns/Naturno\n10,4 χλμ. από σιδηροδρομικό σταθμό Naturns/Naturno\n10,5 χλμ. από σιδηροδρομικό σταθμό Naturns/Naturno\n10,8 χλμ. από σιδηροδρομικό σταθμό Naturns/Naturno\n10,9 χλμ. από σιδηροδρομικό σταθμό Naturns/Naturno\nVia August Kleeberg 7, 39025 Naturno, Ιταλία\nVia a. Kleeberg 7, 39025 Naturno, Ιταλία\nRathausstr. 2, 39025 Naturno, Ιταλία\n1,0 χλμ. από σιδηροδρομικό σταθμό Naturns/Naturno\nVia S. Prokulus 35, 39025 Naturno, Ιταλία\n3,2 χλμ. από σιδηροδρομικό σταθμό Naturns/Naturno


Αμοργός εναλλακτική για πάντα - αθηνόραμα travel\nΑμοργός εναλλακτική για πάντα 30/07/2014\nΠαραλίες, στέκια, know-how\nΚι όμως, ελάχιστα δείχνουν να έχουν αλλάξει από το όχι και τόσο μακρινό παρελθόν, όταν η Αμοργός απέκτησε δρόμους από άσφαλτο αλλά και διασημότητα χάρη στο «Απέραντο Γαλάζιο».\nΗ «καλημέρα» σε αυτό το μακρόστενο κυκλαδονήσι λέγεται συνοδεία ψημένης ρακής, τα καφενεία βαράνε ολονυχτίες με ρακόμελα και αυτοσχέδια μουσικά γλέντια, ο αέρας μυρίζει λεβάντα, φασκόμηλο και δεκάδες άλλα βότανα, τα ασπρισμένα εκκλησάκια λαμπυρίζουν στο φως, τα κατσίκια γαντζωμένα στις πλαγιές κοιτάζουν γύρω αινιγματικά, ενώ στα θρυλικά αμοργιανά πανηγύρια το πατατάτο εξακολουθεί να φτιάχνεται κατά… τόνους σε γιγάντια τεντζερέδια. Ναι, ελάχιστα δείχνουν να έχουν αλλάξει από το όχι και τόσο μακρινό παρελθόν, όταν η Αμοργός απέκτησε δρόμους από άσφαλτο αλλά και διασημότητα χάρη στο «Απέραντο Γαλάζιο», το οποίο γέμισε τα καλοδιατηρημένα μονοπάτια της με Γάλλους –και όχι μόνο– περιπατητές.\nΠολλοί είναι αυτοί που επιλέγουν να προσεγγίσουν τις παραλίες της Αμοργού μέσα από καλοσυντηρημένα μονοπάτια.\nΑπό τα πλέον πιστά, το κοινό της είναι αυτό που θα ονομάζαμε «εναλλακτικό». Δεν αναζητά την επίδειξη, αλλά τις χαλαρές και παρεΐστικες καταστάσεις, έλκεται από την ιδιαίτερη ενέργεια του τόπου και αγαπά αυτήν την αίσθηση της άγονης γραμμής που εξακολουθεί να μεταδίδει το νησί, κι ας ήρθαν πιο γόνιμα χρόνια. Η ανθρωπογεωγραφία των επισκεπτών είναι λίγο πολύ προκαθορισμένη. Οι μεγάλες νεανικές παρέες νιώθουν σαν στο σπίτι τους στο κάμπινγκ της Αιγιάλης (δεύτερο λιμάνι του νησιού), όπου οι βραδιές ξεκινάνε με ουζάκι στον «Αμοργιαλό» και συνεχίζονται κλασικά στα «Que» και «Άμμος» με τις αιώρες και τους πυρσούς πάνω στην αμμουδιά. Οι οικογένειες, πάλι, προτιμάνε σταθερά το βασικό λιμάνι, τα Κατάπολα, για θεϊκές πορτοκαλόπιτες και σοκολατόπιτες από τα χεράκια της Κατερίνας στο «Αιγαίο» και σουλάτσο μέχρι το αντικρινό Ξυλοκερατίδι για φαγητό στις ψαροταβέρνες αλλά και χαλαρά ποτάκια στο ατμοσφαιρικό «Katerina’s Moonbar». Οι eco-friendly μάλιστα προμηθεύονται τα φρέσκα λαχανικά τους από τα επισκέψιμα βιολογικά περιβόλια Amorgos Organic (Κατάπολα) και Απ’ Όλα Έχει ο Μπαξές (Ξυλοκερατίδι).\nΤο πατατάτο είναι το πιο κλασικό έδεσμα στα αμοργιανά πανηγύρια.\nΟι ηλικίες γύρω στα 30 ψηφίζουν Χώρα, η οποία μπαίνει εύκολα στη λίστα με τις ομορφότερες των Κυκλάδων. Όπως κάθε νησιωτική Χώρα που σέβεται τον εαυτό της, θα σας αποκαλυφθεί μονάχα μετά την τελευταία στροφή του δρόμου. Κούκλα, αν και αλύπητα ανεμοδαρμένη από τον Γαρμπή και τον Γρέγο, στεφανωμένη με αρχαίους ανεμόμυλους, σπιτάκια με πολύχρωμες πόρτες κι έναν εντυπωσιακό γκριζωπό βράχο στην καρδιά της, με ένα Κάστρο πραγματική μινιατούρα (ρωτήστε για τα κλειδιά στην καφετέρια «Λόζα» ακριβώς από κάτω). Χαθείτε στα σοκάκια και ανακαλύψτε την «Καλλιστώ» με τα εξαιρετικά γλυκά, το φρέσκο wine bar «Τζιτζίκι» με πάνω από 40 ετικέτες κρασιού και κοκτέιλ με βάση τα τοπικά προϊόντα αλλά και τις κλασικές all day και night αξίες «Γιασεμί» και «Botilia». Must είναι και η βόλτα μέχρι τα τρία χωριουδάκια που κυκλώνουν αμφιθεατρικά την Αιγιάλη: τα Θολάρια με το συμπαθέστατο μπαράκι «Σε Λάδι», τα οποία αγναντεύουν τον αντικρινό λόφο της Βίγλας με τα ερείπια της Αρχαίας Αιγιάλης^ η Λαγκάδα με το μικρούλι εκκλησάκι-παρατηρητήριο της Αγίας Τριάδας (με τον ήλιο να δύει πίσω από τη Νάξο), τα σπίτια με τις ενωμένες σκεπές, το καφενείο-μπαρ «Περγαλίδι» αλλά και το Ίαμα του\nΒαγγέλη γεμάτο αιθέρια έλαια, καλλυντικά, αρώματα βοτάνων που καλλιεργεί ο ίδιος αλλά και ειδικό χώρο για αρωματοθεραπείες και μασάζ^ και ο ήσυχος Ποταμός. Οι δύο μεγαλύτερες ατραξιόν του νησιού, το μοναστήρι της Παναγίας Χοζοβιώτισσας και η παραλία της Αγίας Άννας, βρίσκονται ακριβώς κάτω από τη Χώρα, στην απόκρημνη πίσω πλευρά της Αμοργού, η οποία δίνει ουσία στον τίτλο «Απέραντο Γαλάζιο». Από εδώ και πέρα το σκηνικό αλλάζει και οι μυτερές βουνοκορφές δίνουν τη θέση τους στους αγρούς της ήσυχης Κάτω Μεριάς. Αυτοκινητάδες μακριά από τον κόσμο θα σας περάσουν διαδοχικά από το μοναστήρι του Αγίου Γεωργίου Βαλσαμίτη (πάλαι ποτέ Υδρομαντείο του Αιγαίου, εφάμιλλο της Δωδώνης και των Δελφών, αν και το «λάλον ύδωρ» ακόμη ρέει στο εσωτερικό του), το χωριό Αρκεσίνη με τον υποδειγματικά αναστυλωμένο Πύργο της Αγίας Τριάδας του 4ου π.Χ. αιώνα, το εκκλησάκι της Αγίας Παρασκευής με το ξακουστό πανηγύρι του Ιουλίου και τον όρμο της Καλοταρίτισσας, απ’ όπου συνεχίζετε με καραβάκι για το νησάκι της Γραμβούσας απέναντι.\nΠροηγουμένως, βέβαια, αξίζει να κάνετε μια βουτιά στην πανέμορφη διπλή παραλία του Μούρου με τα υπέροχα νερά. Για απλωτές κοντά στα Κατάπολα σημειώστε τους Αγίους Σαράντα, τις Φοινικιές και την Τυροκόμο, ενώ από την άλλη πλευρά, με αφετηρία το Ξυλοκερατίδι, προσεγγίζονται ο Άγιος Παντελεήμονας και το Μαλτέζι. Στην Αιγιάλη, πάλι, έχετε στη διάθεσή σας τη μεγάλη αμμουδιά του όρμου, τον Λεβρωσσό, όπου φτάνετε και με το αυτοκίνητο, αλλά και τις προσβάσιμες με καραβάκι Ψιλή Άμμο και Κόχλακα. Ξεχωριστή η μυτερή βοτσαλωτή παραλία του Αγίου Παύλου, με το νησάκι Νικουριά να την αγκαλιάζει σχηματίζοντας φιόρδ – το καραβάκι θα σας μεταφέρει για μπάνιο στις παραλίες του.\nAqua Petra (Άγιος Παύλος, 2285073011, από € 70) Όμορφο και σχετικά νέο οικογενειακό ξενοδοχείο στην παραλία, με τριάντα ευρύχωρα και καλόγουστα διαμερίσματα, πλούσιο πρωινό και πολύ καλή ταβέρνα.\nΑιγιαλίς (Αιγιάλη, 2285073393, από € 110) Σε υπέροχο σημείο, με φανταστική θέα στον κόλπο και στα τρία χωριά από πάνω, με ανακαινισμένα δωμάτια σε μοντέρνο ύφος, εστιατόριο και spa.\nΕμπροστιάδα (Χώρα, 2285071814, από € 50) Σαν παραδοσιακό αμοργιανό σπίτι, ο ρομαντικός ξενώνας στην επάνω γειτονιά της Χώρας βρίσκεται μέσα σε όμορφη, πράσινη αυλή κι ενδείκνυται για retro lovers.\nΑπάγγιο (Κατάπολα, 2285071536, από € 70) Δύο διώροφα κτίρια σε ύψωμα κοντά στο λιμάνι, με άνετα κι εξοπλισμένα διαμερίσματα μέσα σε κήπο με πισίνα και πανοραμική θέα.\nΑπέραντο Γαλάζιο (Αιγιάλη, 2285073471, από € 35) Περιποιημένο συγκρότημα έντεκα δωματίων με θέα στη θάλασσα και υδρομασάζ οκτώ ατόμων στην αυλή με το ωραίο cafe.\nΤσαγκαράδικο (Χώρα, 6937281226) Ένα ξεχωριστό μεζεδοπωλείο σε ένα παλιό τσαγκαράδικο με cult ατμόσφαιρα, τραπεζάκια στο καλντερίμι κι εύγευστα πιάτα με βιολογικά προϊόντα αλλά και δημιουργική διάθεση.\nΛιοτρίβι (Χώρα, 2285071700) Στο χώρο ενός παλιού ελαιοτριβείου, σε όμορφη αυλή και ταράτσα με θέα στο Κάστρο και στους μύλους, με ατού τα τοπικά μαγειρευτά. Μαρουσώ (Αρκεσίνη, 2285072331) Λιτό ταβερνάκι στον τσιμεντένιο παράδρομο της δημοσιάς, με δικό του μποστάνι και αυλή με μια τεράστια χαρουπιά, κάτω από την οποία θα δοκιμάσετε απλό και νόστιμο φαγητό με ντόπια προϊόντα.\nΝίκος (Λαγκάδα, 2285073310) Μποέμ και δημοφιλές ταβερνάκι, όπου θα δοκιμάσετε από ωραίες και πελώριες σαλάτες, αυθεντικά φαλάφελ και χούμους μέχρι κρεατικά και κάποια ζυμαρικά – must η μελιτζάνα.\nΜουράγιο (Κατάπολα, 2285071011) Ψαροταβέρνα πάνω στην παραλιακή περαντζάδα για ψάρια από το καΐκι τους, ψαρόσουπα, ωραίο ξιδάτο χταποδάκι αλλά και κάποια μαγειρευτά και πατατάτο.


Συγκλονίζει η μαρτυρία 29χρονης για τον κορωνοϊό – Δεν μπορούσα να πιω ούτε νερό - neadrasis.gr\nΗ μαρτυρία μίας 29χρονης για τη μάχη που έδωσε με τον κορωνοϊό συγκλονίζει και αποδεικνύει ότι ο συγκεκριμένος ιός δεν κάνει διακρίσεις και δεν “κοιτά” ηλικίες.\nΗ Ζωή Παντζαρτζή ήρθε αντιμέτωπη με τον αόρατο εχθρό και πάλεψε για 10 ημέρες στο νοσοκομείο. Ο αγώνας συνεχίζεται και στο σπίτι της, όπου προσπαθεί να αναρρώσει.\n“Να ‘μαι κι εγώ από το νοσοκομείο. Έχω χαθεί γιατί έχω covid”, αναφέρει σε βίντεο που δημοσίευσε και εξηγεί ότι “έπαθα πνευμονική εμβολή από τον κορονοϊό. Δεν θυμάμαι καμιά γρίπη να προκαλεί πνευμονικές εμβολές ή θρομβώσεις”.\nΗ 29χρονη πέρασε ημέρες και νύχτες καθηλωμένη σε κρεβάτι νοσοκομείου, μη γνωρίζοντας αν θα τα καταφέρει.\n“Δεν υπάρχει κορονοϊός… και κοντέψαμε να μη γυρίσουμε σπίτι μας. Φάγαμε νύχτες με πυρετό, κλάματα, αναγούλες. Δεν μπορούσα να πιω ούτε μια γουλιά νερό“, λέει.\nΌπως περιγράφει, στα διπλανά κρεβάτια του νοσοκομείου δεν νοσηλεύονταν ηλικιωμένοι με υποκείμενα νοσήματα, αλλά δύο γυναίκες επίσης νεαρής ηλικίας.\n“Δύο κοπέλες δίπλα μου. Είναι 40 ετών και έχει πνευμονία 70% και παλεύει η κοπέλα κάθε μέρα”, αναφέρει.\nΈπειτα από 10 ημέρες νοσηλείας, η καθημερινότητα της 29χρονης Ζωής είναι Γολγοθάς. Οξύμετρα, φάρμακα, βιταμίνες και ενέσεις θα την συντροφεύουν για αρκετούς μήνες.\nΜε βίντεο που δημοσίευσε στα μέσα κοινωνικής δικτύωσης, η 29χρονη επιχείρησε να ευαισθητοποιήσει όσους συνομήλικούς της αρνούνται μέχρι και σήμερα την ύπαρξη του ιού.


Κρίσιμη νίκη για Κάρντιναλς - Onsports.gr\nΓιάννης Ασκούνης\t20 Σεπτεμβρίου 2011, 04:50\nΚρίσιμη νίκη για Κάρντιναλς\nΟι Σέιντ Λούις Κάρντιναλς επικράτησαν των Φιλαδέλφεια Φίλις με 4-3 και πήραν εκτός έδρας τετραπλή σειρά με 3-1 νίκες.\nΜόλις στο πρώτο inning, οι φιλοξενούμενοι προηγήθηκαν με 2-0 με την συμβολή home run του Lance Berkman. O ίδιος παίκτης διαμόρφωσε το 3-1 στο τρίτο inning, το οποίο έγινε 4-1 στο έβδομο inning.\nΟι πρωτοπόροι της συνολικής βαθμολογίας «αντέδρασαν» στο ένατο inning και μείωσαν σε 4-3. Τελικά, ο… τρίτος pitcher του συγκεκριμένου διαστήματος, Octavio Dotel, συμπλήρωσε δύο saves και πήρε με δραματικό τρόπο την πολύτιμη νίκη.\nΜε αυτή, η ομάδα του Σέιντ Λούις βρέθηκε στο 84-69 και πλέον απέχει έξι επιτυχίες από την πρώτη θέση του κεντρικού ομίλου και τρεις από την αυτή του καλύτερου δεύτερου της National League. Από την πλευρά τους, οι Φίλις υποχώρησαν στο 98-54, αλλά παραμένουν στην κορυφή της κατάταξης όλης της MLB.


Στην Κέρκυρα ο πρόεδρος του ΤΑΙΠΕΔ Α. Ξενόφος για το ξεπούλημα του λιμανιού – Πουλήσατε νησιά, πουλήσατε λιμάνια… | Αργυράδες - Κέρκυρα\nΣτην Κέρκυρα ο πρόεδρος του ΤΑΙΠΕΔ Α. Ξενόφος για το ξεπούλημα του λιμανιού – Πουλήσατε νησιά, πουλήσατε λιμάνια…\nΠουλήσατε νησιά – πουλήσατε λιμάνια\nΠουλήστε και τη μάνα σας και φύγετε τζογλάνια\nΑυτό ήταν ένα από τα συνθήματα που φώναζαν οι περισσότεροι από τους σημερινούς ψηφοφόρους της συγκυβέρνησης ΣΥΡΙΑ – ΑΝΕΛ, όταν ήταν αντιπολίτευση. Φαίνεται πως τα χρόνια της συγκυβέρνησης το ξέχασαν.\nΠώς και για τι το θυμηθήκαμε. Με αφορμή την επίσκεψη στην Κέρκυρα του προέδρου του ΤΑΙΠΕΔ Άρης Ξενόφου ο οποίος είχε συνάντηση με τον πρόεδρο του ΟΛΚΕ κ. Στεφανή.\nΟ κ. Ξενόφος, σύμφωνα με το ρεπορτάζ της ert.gr, πραγματοποιεί σειρά επισκέψεων στα λιμάνια της Αλεξανδρούπολης, της Κέρκυρας και της Ηγουμενίτσας, στο πλαίσιο της καταγραφής της κατάστασής τους ενόψει της προοπτικής αξιοποίησης των εγκαταστάσεών τους\nΣε δηλώσεις του, ο κ. Ξενόφος ανέφερε ότι τα συγκεκριμένα λιμάνια που σχετίζονται με τη λειτουργία της Εγνατίας, δεν θα ιδιωτικοποιηθούν στο μοντέλο εκποίησης του Πειραιά αλλά – στο πλαίσιο των μνημονικών υποχρεώσεων – θα αναζητηθεί επενδυτής ο οποίος θα ενδιαφέρεται για την εκμετάλλευση χρήσης των λιμένων αυτών για περίοδο που δεν θα ξεπερνά τα 20 – 30 χρόνια.\nΟ πρόεδρος του ΤΑΙΠΕΔ είχε συνάντηση και με τον Δήμαρχο Κ. Νικολούζο με τον οποίο συζήτησε την πορεία παραχώρησης του παραλιακού μετώπου της πόλης από τον ΟΛΚΕ στο Δήμο, μια διαδικασία που φαίνεται να οδεύει προς ολοκλήρωση. Παράλληλα συζήτησαν και τα ζητήματα που έχουν ανακύψει με το καθεστώς λειτουργίας των μαγαζιών στο Καφέ Γυαλί, χωρίς να διευκρινιστεί ποιός θα είναι ο φορέας στην ευθύνη του οποίου θα υπάγονται.\nΜε άλλα λόγια, όπως καταλαβαίνετε από το παραπάνω ρεπορτάς ετοιμάζεται με γρήγορους ρυθμούς το ξεπούλημα του λιμανιού της Κέρκυρας – μετά από το αεροδρόμιο και τον Ερημίτη. Και είναι κοινό μυστικό ότι το ΤΑΙΠΕΔ σχεδιάζει το ξεπούλημα για τον Ίσσο, τις Αλυκές Λευκίμης, τη λίμνη Κόλλα, το ψυχιατρείο Κέρκυρας και το Καστέλο Μιμπέλι. Είναι περιουσία του Κερκυραϊκού λαού και δεν ανέχεται ούτε το ξεπούλημα ούτε την καταστροφή τους.\nΚαι φυσικά το πρόβλημα του ξεπουλήματος της δημόσιας περιουσίας αφορά όλον τον ελληνικό λαό.\nΑν είχε έναν τίτλο η πολιτική των τελευταίων μηνών της κυβέρνησης ΣΥΡΙΖΑ αυτός θα ήταν το «όλα για τους επενδυτές». Η προσέλκυση «επενδυτών» έχει γίνει τον τελευταίο χρόνο το μότο των κυβερνητικών στελεχών, αφήνοντας είναι η αλήθεια άναυδους τους μαινόμενους φιλελεύθερους του Μητσοτάκη. Επιβάλλοντας μέσα από μια σαρωτική προπαγάνδα τις «αλήθειες» τους, που δεν είναι άλλες από τις ανάγκες των ίδιων κυρίαρχων κύκλων, παρουσιάζουν την προσέλκυση των επενδυτών ως τη μεγάλη λύση των προβλημάτων του λαού και του τόπου. Και έφτασαν στο σημείο να διαγκωνίζονται για το ποιος από τους δύο ικανοποιεί καλύτερα τις ακόρεστες ορέξεις των πιο αδίστακτων συμφερόντων που για τις ανάγκες τις προπαγάνδας τους φέρουν πάντα τον εξωραϊστικό τίτλο… επενδυτές!\nΠίσω από αυτόν το τίτλο κρύβονται αρπαχτικά, όπως η Eldorado Gold στη Χαλκιδική, η γερμανική Fraport των αεροδρομίων ή η κοινοπραξία (με συμμετοχή και των συμφερόντων Λάτση) στην οποία παραχωρήθηκε το Ελληνικό.\nΣτην πραγματικότητα πρόκειται για την ιστορία ενός επικού ξεπουλήματος που συνεχίζεται με ακόμη μεγαλύτερη ένταση και επί ημερών ΣΥΡΙΖΑ και που παρουσιάζεται ως ανάπτυξη, συμβάλλοντας ίσως στην πρόσκαιρη βελτίωση κάποιων δεικτών. Δείκτες που καμία σχέση δεν έχουν με τη ζωή και την καθημερινότητα των λαϊκών στρωμάτων.\nΣτο ίδιο μήκος κύματος η κυβέρνηση πανηγυρίζει για την εκποίηση και το προχώρημα του ξεπουλήματος όλων όσων δεν μπόρεσαν ή δεν πρόλαβαν οι προηγούμενοι. Η χώρα έχει βγει στο σφυρί και κάθε ξεπούλημα πλέον της δημόσιας περιουσίας παρουσιάζεται από την κυβέρνηση και τα φερέφωνά της ως νέο μεγάλο κατόρθωμα. Τα πλανητικά κοράκια έχουν βγει παγανιά για να αρπάξουν ό,τι μπορούν. Λιγνίτες, ΔΕΗ, τραίνα, λιμάνια… μέχρι και νησιά πουλιούνται στη χώρα, αθόρυβα, σαν το ζεστό ψωμί! Ακόμα και νησιά της Ελλάδας πωλούνται σωρηδόν. Είναι τέτοιες οι τιμές μάλιστα που κάποιοι τα κάνουν δώρα… όπως ο Ρονάλτο στον φίλο μάνατζέρ του! Αναμφίβολα ο ΣΥΡΙΖΑ ήρθε για να ξελασπώσει το αστικό πολιτικό σύστημα, για να προχωρήσει τις πολιτικές εκείνες επιλογές που οι προηγούμενοι αποδείχθηκαν ανήμποροι να επιβάλουν.


Mitarea1.jpgΠόσα χρόνια εξασκείτε το επάγγελμα του κριτικού εστιατορίου και σε τι συνίσταται η δουλειά σας;\nΌταν ακούω για μεταμφίεση στο μυαλό μου έρχονται σκηνές από τη γαλλική ταινία του 1976 «Τι θα πάρετε, στήθος ή μπούτι;» (L'aile ou la cuisse) με τον Λουί ντε Φινές στο ρόλο του κριτικού εστιατορίων να μεταμφιέζεται σε γηραιά κυρία ή σε αμερικανό τουρίστα στα εστιατόρια που επισκέπτεται. Στην πράξη, εκτός κινηματογραφικής σκηνής, δεν νομίζω ότι χρειάζεται κάποια «μεταμφίεση». Όπως καταδεικνύεται και στην ίδια τη λέξη, ο μικρόκοσμός μας μόνο απεριόριστο μέγεθος δεν έχει. Είναι θέμα στατιστικής: αν κάποιος είναι «γνωστός» σε δέκα άτομα δεν μπορεί να θεωρείται γνωστός σε 1.000 ή 10.000. Πιστεύω ότι εύκολα μπορούμε να «χαθούμε μέσα στο πλήθος» αν το επιθυμούμε ή αν δεν προσπαθούμε οι ίδιοι να συγκεντρώνουμε την προσοχή γύρω μας. Θεωρώ πως σε μία ιδανική αγορά ο κριτικός γεύσης θα έπρεπε πράγματι να είναι ανώνυμος και ανεξάρτητος, καθώς σε ορισμένες περιπτώσεις –ευτυχώς όχι σε όλες– έχω διαπιστώσει ότι η ποιότητα του φαγητού και του σέρβις που δέχομαι εγώ κατά την επαγγελματική επίσκεψή μου σε εστιατόριο διαφέρει από αυτήν για το μέσο επισκέπτη. Προφανώς, ένα εστιατόριο οφείλει να έχει πάντα σταθερή ποιότητα, αφού δεν αξιολογείται μόνο από εμένα αλλά κυρίως από τους πελάτες του.


Juliette Armand Chronos Hydra Correct Serum 30ml\nJuliette Armand Caviar Ω3-Ω6 Cream 50ml\nJuliette Armand Thavma Hydra Lifting Serum 30ml\nJuliette Armand Nourishing Cream 50ml\nJuliette Armand Apocalypsis Rejuvenating Cream 50ml\nJuliette Armand Chronos Hydra Correct Cream 50ml\nGel για εντατική θεραπεία κυτταρικής ανάπλασης και επούλωσης σε περίπτωση ακμής και λιπαρού δέρματος.\nGel για εντατική θεραπεία κυτταρικής ανάπλασης και επούλωσης σε περίπτωση ακμής και λιπαρού δέρματος. Περιέχει συστατικά που ενισχύουν τη φυσική άμυνα της επιδερμίδας. Βοηθάει να επουλωθούν τα σημάδια από ακμή, ενώ αποκαθιστά την ομοιομορφία και υγεία του δέρματος.\nΑπλώνετε σε καθαρό δέρμα με ελαφρύ με μασάζ μέχρι να απορροφηθεί.\nΧρησιμοποιείται μόνο του ή σε συνδυασμό με τα υπόλοιπα προϊόντα περιποίησης προσώπου Juliette armand.\nΝΑ ΚΑΝΩ BOTOX ΓΙΑ ΝΑ ΑΠΟΦΥΓΩ ΤΙΣ ΡΥΤΙΔΕΣ;\nΤο botox είναι ενέσιμη θεραπεία που εγχέουμε σε συγκεκριμένα σημεία μια πρωτεΐνη η οποία έχει σαν δράση να σταματάει τον σπασμό στην περιοχή άρα και την δημιουργία ρυτίδας.


EvrytaniaSport: Καρπενήσι Futsal-Α.Ο. Τρίκαλα Futsal 9-5\nΚαρπενήσι Futsal-Α.Ο. Τρίκαλα Futsal 9-5\nΣτις νίκες επέστρεψε το ισχυρό Καρπενήσι Futsal, που επιβλήθηκε το πολύ καλού και μαχητικού Α.Ο. Τρίκαλα Futsal με το ευρύ 9-5.\nΗ αναμέτρηση διεξήχθη την Κυριακή 31 Οκτωβρίου στο αθλητικό κέντρο Καρπενησίου, αρχίζοντας στις 6. Ήταν στο πλαίσιο της 4ης αγωνιστικής της Futsal League, με τις δυο ομάδες να τίθενται ξανά αντιμέτωπες σε δυο εβδομάδες.\nΤο Καρπενήσι Futsal του Δημήτρη Αντωνίου ήταν αρκετά καλό και αποτελεσματικό στο επιθετικό κομμάτι, με την εμπειρία έναντι του αντιπάλου του να διαμορφώνει και το τελικό σκορ. Χρήστος Λέρης και Κωνσταντίνος Γυφτομήτρος με τέσσερα γκολ ο καθένας πήραν τις «πλάτες» τους την Ευρυτανική ομάδα. Οι «άσπροι» έφτασαν τους 6 βαθμούς και είναι 3οι με δυο νίκες και μια ήττα, έχοντας το 2/2 στην έδρα τους.\nΟ Α.Ο. Τρίκαλα Futsal του Γιώργου Λουλέ ήταν αρκετά άτυχος, χάνοντας πολλές ευκαιρίες και δημιουργώντας τις προυποθέσεις για περισσότερα τέρματα. Ο Μπάμπης Γάτσιος σημείωσε χατ-τρικ, ενώ κομβικός ήταν ο τραυματισμός του τερματοφύλακα Άκη Αζίζ. Οι Θεσσαλοί στην πρώτη τους παρουσία στη σάλα έχουν συγκεντρώσει ως τώρα 4 πόντους (1 νίκη-1 ισοπαλία-2 ήττες), βρισκόμενοι στην 4η θέση και διεκδικώντας την πρόκριση στην επόμενη φάση.\nΓια την επόμενη (5η) αγωνιστική οι Ευρυτάνες θα παίξουν την Κυριακή 7 Νοεμβρίου στα Τρίκαλα με την Υπεροχή . Ο Α.Ο.Τ. υποδέχεται την ίδια ημέρα τον ΠΑΣ Λαμία.\nΕνδιαφέρον για το futsal\nΟ κόσμος του Καρπενησίου δείχνει ενδιαφέρον για το άθλημα της σάλας και την προσπάθεια που κάνει η ομάδα τα τελευταία τρία χρόνια. Ωστόσο, χρειάζεται ακόμη μεγαλύτερη στήριξη από όλους.\nΑπό πλευράς Καρπενησίου ο Χρήστος Λέρης (Φωτογραφία αριστερά) πέτυχε 4 γκολ και έφτασε τα 8. Ο 14χρονος Κωνσταντίνος Γυφτομήτρος (Φωτογραφία δεξιά) εντυπωσίασε επίσης, σημειώνοντας καρέ.\nΤην πρώτη του εμφάνιση στη Futsal League με τα χρώματα των γηπεδούχων έκανε ο Βαγγέλης Αθανασόπουλος (Φωτογραφία).\nΤο ματς παρακολούθησαν και τα 5 μέλη της διοίκησης του Καρπενησίου, που αποτελείται από τους: Νίκο Κωστή, Κώστα Κονιαβίτη, Κώστα Αλαφροπάτη, Βασίλη Κωστόπουλο και Δημήτρη Κολλημένο.\nΔυο νέα πρόσωπα\nΟ τερματοφύλακας Βασίλης Δόσης (Φωτογραφία αριστερά) και ο έμπειρος Άλεξ Μπακαλίδης (Φωτογραφία δεξιά) έκαναν την πρώτη τους εμφάνιση με τους νικητές.\nΛέρης 8-Γάτσιος 7\nΟ Χρήστος Λέρης του Καρπενησίου έφτασε τα 8 γκολ στο πρωτάθλημα και ο Μπάμπης Γάτσιος των Τρικάλων τα 7.\nΟ έμπειρος αρχηγός\nΞεχωρίζει με την παρουσία του ο Αχιλλέας Σαρακατσάνος (Φωτογραφία), αρχηγός των Τρικάλων. Έχει αγωνιστεί στην Α΄ Εθνική (11Χ11) και πράσει μεταξύ άλλων από: Απόλλωνα Σμύρνης, Κέρκυρα, Απόλλωνα Καλαμαριάς, Ηρακλή, Α.Ο. Τρίκαλα και Λάρισα.\nΚύπελλο σε δυο εβδομάδες\nΤην Κυριακή 14 Νοεμβρίου στο Καρπενήσι οι δυο ομάδες θα βρεθούν ξανά αντιμέτωπες για το εξ αναβολής ματς κυπέλλου. Ο νικητής υποδέχεται στην έδρα του τον Γ.Σ. Σαλαμίνας, ομάδα της Futsal Super League.\nΑπών ο Στάμος\nΟ γνώριμος μας πρώην ποδοσφαιριστής του ΑΠΟΚ Χρήστος Στάμος δεν ακολούθησε την αποστολή λόγω τραυματισμού.\nΗ ομάδα των Τρικάλων αποτελεί ένα νεοσύστατο τμήμα του ερασιτέχνη, αποτελώντας ένα αρκετά οργανωμένο σωματείο. Τον ρόλο του Γενικού Αρχηγού έχει ο υπεύθυνος του ερασιτέχνη Δημοσθένης Μπαλάφας και του προπονητή ο Γιώργος Λουλές.\nΑρκετοί ποδοσφαιριστές των Τρικάλων έχουν τεθεί αντιμέτωποι με τις ομάδες της Ευρυτανίας στα γήπεδα της Γ΄ και της Δ΄ Εθνικής.\nMόλις στο 1΄ ο Μπάμπης Γάτσιος (Φωτογραφία) έκανε το 0-1 για τα Τρίκαλα. Ο Κωνσταντίνος Γυφτομήτρος ισοφάρισε στο 7΄, αλλά ο Αχιλλέας Σαρακατσάνος στο 8ο λεπτό «έγραψε» το 1-2. Με τέρματα των: Κωνσταντίνου Γυφτομήτρου στο 10΄ και δυο του Χρήστου Λέρη στο 12΄ και στο 15΄ το Καρπενήσι έκλεισε το ημίχρονο μπροστά με 4-2.\nΚατά τη διάρκεια του α΄ μέρος τραυματίστηκε στο ντεμπούτο του ο τερματοφύλακας των Θεσσαλών Άκης Αζίζ (Φωτογραφία).\nΈφτασε στη νίκη\nΑνοιχτό ματς έγινε στην επανάληψη, με το σκορ να καταλήγει στο τελικό 9-5. Με τέρμα του Αχιλλέα Σαρακατσάνου στο 23΄ ο Α.Ο.Τ. μείωσε σε 4-3. Οι: Κωνσταντίνος Γυφτομήτρος στο 26΄, Χρήστος Λέρης στο 27΄ και Κώστας Μπουμπουρής (Φωτογραφία) στο 31΄ «έγραψαν» το 7-3. Με νέο γκολ του Κωνσταντίνου Γυφτομήτρου στο 35ο λεπτό πραγματοποιήθηκε το 8-3. Ο Μπάμπης Γάτσιος με δυο προσωπικά γκολ έκανε το 8-5 στο 38΄ και στο 39΄. Στο ίδιο λεπτό ο Χρήστος Λέρης έκανε το τελικό 9-5.\nΚαρπενήσι Futsal (Δημήτρης Αντωνίου): Δόσης, Μαντέκας, Ζαχαράκης, Μπακαλίδης, Μπουμπουρής (Λέρης, Μουρτογιάννης, Γενιτσαρόπουλος, Πλεξίδας, Γυφτομήτρος, Αθανασόπουλος, Καλύβας)\nΑ.Ο. Τρίκαλα Futsal (Γιώργος Λούλες): Αζίζ, Σαρακατσάνος, Γκίτσας, Γάτσιος, Μιχαλάκης (Ράπτης, Τσέκας, Κουμπής, Σίμος, Παπαθανασίου Α., Παπαθανασίου Κ., Μαυρίκος, Διβανές, Μπαλάφας)\nΔιαιτητές: Γιάννης Σέλελης &Νεκτάριος Χρυσαφόπουλος\nΧρονομέτρης: Λάμπρος Κολοκώτσιος


Να πάτε οπωσδήποτε υπέροχο φαγητό. - Κριτικές για Μεζεδοπωλείο ο Νούλης, Ναύπλιο, Ελλάδα - Tripadvisor\nΝα πάτε οπωσδήποτε υπέροχο φαγητό. - Μεζεδοπωλείο ο Νούλης\n“Να πάτε οπωσδήποτε υπέροχο φαγητό.”\nΝο 19 από 181 Εστιατόρια για: Ναύπλιο\nΝα πάτε οπωσδήποτε υπέροχο φαγητό.\nΈχει καταπληκτικό φαγητό, ότι κι αν πήραμε ήταν πολύ νόστιμο. Και το μοσχαράκι κοκκινιστό και τα σουτζουκάκια και το σαγανάκι. Από ότι γνωρίζω δεν κάνει κρατήσεις, αλλά πας απευθείας κι αν βρεις κάθεσαι. Επίσης είναι μόνο μεσημέρι. Καλό είναι να επικοινωνήσετε για το ωράριο.\nΡωτήστε το χρήστη georgia_xal για το Μεζεδοπωλείο ο Νούλης\n1 - 5 από 525 κριτικές\nΕνας ήμερος Τίγρης\nΕξαιρετικοί χειροποίητοι μεζέδες με αγάπη σερβιρισμένοι. Το δε τσιπουράκι, πολλών αστέρων!\nΌτι θα ήθελες να ζήσεις στο πάντα εκπληκτικό Νυμφαίο.\nΡωτήστε το χρήστη J8834AA_ για το Μεζεδοπωλείο ο Νούλης\nΩραίες γεύσεις, καλή εξυπηρέτηση, λογικές τιμές.\nΑρκετά μεγάλη ποικιλία σε πιάτα και ορεκτικά, όλες οι γέυσεις ήταν ωραίες, οι μερίδες ικανοποιητικές-πλούσιες, γρήγορη εξυπηρέτηση, λογικές τιμές. Το σοκάκι συμπαθητικό και ήρεμο σχετικά με τα πιο κεντρικά. Κανένα αρνητικό, προτείνεται!\nΡωτήστε το χρήστη EUcitizenTravelling για το Μεζεδοπωλείο ο Νούλης\nΤι να πει κανεις;;; Απίστευτο φαγητο! Δοκιμαστε απαραιτήτως τα ντολμαδακια αυγολεμονο! Μεγαλες μερίδες αλλο ενα συν!\nΡωτήστε το χρήστη gtheocharis για το Μεζεδοπωλείο ο Νούλης\nΜια καλή επιλογή στο κέντρο του Ναυπλιου\nΕνα γραφικο ταβερνάκι μέσα στο κέντρο αλλά δύσκολα το βρίσκεις τυχαία. Πολύ όμορφο περιβάλλον, το σέρβις πολύ εξυπηρετικό. Το φαγητό ήταν νόστιμο κι οι μερίδες ικανοποιητικες. Οι τιμές του ήταν στα ανώτερα φυσιολογικά. Έχει ιδιαίτερο ωράριο, κλείνει στις 3 το μεσημερι και Κυριακή είναι κλειστό.\nΡωτήστε το χρήστη Malbourazani για το Μεζεδοπωλείο ο Νούλης